Guna Kristal Kucing Untuk Hilangkan Kulat Dalam Almari

Kalau yang pakai perabot jenis MDF board (medium density fiber bord), particle bord, compressed bord atau seangkatanya, memang mudah naik kulat. Hal ini akan kerap berlaku jika kondisi persekitran lembap dalam tempoh yang lama dan kedap. Hal ini kerap berlaku pada almari baju, rak buku dan sebagainya.

Dah lap dan dibersihkan pun, masih ada lagi kelihatan kulat wujud terutamanya di bahagian yang telah dibersihkan. Ini berlaku disebabkan oleh spora yang tersia dan keadaan atau kondisi ruang tersebut masih lembap.

Ingat lagi dua tahun lepas saya pernah share cara buat DIY dehumidifier menggunakan gel silika? Ada sesiapa yang dah cuba? Macam mana kesannya? Berhasil tak?

Hari ni nak bagi testimoni sikitlah. Setelah dua tahun menggunakan kaedah tersebut, saya dah boleh tarik senyum lebar sampai ke telinga. Dalam seminggu ni saya buat deep cleaning kat rumah, tak jumpa sehabuk kulat pun.

Kalau diikutkan, dah dua cycle musim winter kat Kertih ni. Saya pun tak ambil cakna sangat keadaan dalam rak tu. Tengok-tengok, kulat langsung tak timbul balik. Issue permanently solved.
So, ni saya kongsi balik cara nak selesaikan masalah habuk kulat yang rajin membiak di perabot rumah. Ikuti langkah-langkah dalam gambar di bawah.

Kulat mudah membiak di permukaan perabot murah sebab sifatnya yang mudah menyerap lembapan kerana diperbuat daripada habuk kayu.

Jadi misi kita adalah memikirkan supaya udara di dalam ini sentiasa berada dalam keadaan kering.

Oleh itu, kita gunakan gel silika yang selalu terdapat di dalam kotak pembukusan barang dan beg. Konsep macam Thirsty Hippo-lah lebih kurang. Tapi nak kumpul gel ni banyak-banyak makan tahunlah jawabnya.

Cara mudah adalah beli gel timbang kilo di Shopee atau alternatifnya beli kristal kucing di kedai haiwan peliharaan.

Kemudian bungkus masuk dalam bekas dan jangan lupa tebuk lubang agar ia dapat berfungsi dengan baik.

Oh ya, kristal ni boleh dikitar semula kalau nak. Setahun atau dua tahun sekali, korang boleh jemur balik di bawah terik mentari atau salainya atas kuali kat dapur.

Kalau korang beli gel silika yang boleh berubah warna bila kandungan air tinggi, lagi mudah nak nampak.

Bungkus banyak-banyak dan gunalah di tempat yang sepatutnya seperti di dalam rak, perabot, storage box, luggage bag dan sebagainya.

Gel silika ni menyerap lembapan di dalam udara. Bukan menyedut air. Haha! Sat lagi korang salah faham pula.

Satu lagi tips nak kongsi, kalau korang bungkus wayar, dawai besi atau barang dalam plastik dan diletakkan dalam storage box, pastikan letak sekali gel ni dalam plastik tersebut. Sebab udara yang terperangkap dalam plastik tu masih ada lembapan. So, kalau biar lama-lama nanti jadi stained wayar tu nak kena cuci balik.

Kalau tak, sila gunakan plastik yang berlubang supaya pengaliran udara baik dan tak terperangkap dalam plastik.

Ni rupanya setelah dua tahun. Masih berkilat macam saya tinggalkan dulu. Habuk-habuk sawang tu adalah sikit. Tapi kehadiran kulat tu langsung tak ada.

Dua tahun lepas lepas bersihkan kulat, saya spray dan lap dulu guna Dettol Disinfectant Spray. Baru saya isi barang dan letak dua kotak gel silika di dalamnya.

So, nampaknya berhasillah eksperimen saya. Selamat mencuba!

MARI KITA BASUH KAIN! adakala pening kepala juga mana nak diletak mesin basuh. Dapur yang ada kecil, ruang balkoni pula sesak. Jadi bagaimana boleh kita manfaatkan ruang yang ada untuk penyediaan ruang mencuci baju?

Kita mungkin agak keliru mana nak letak mesin masih di rumah. Di dapur atau di pinggir bilik mandi mahupun di luar sahaja area dapur basah? Sebenarnya mesin basuh perlu ditempatkan di kawasan khas untuk membasih. Namun kediaman kita tidak punya ruang luas untuk membasuh, ia dlihat lebih sesuai ditempatkan pada area dapur basah atau di kondomonium sekarang, ia ditempatkan di luar,khas untuk dapur basah.

Jika anda sudah mempunyai ruang untuk mencuci baju, jangan lupa sertakan sama beberapa kelengkapan seperti rak untuk menempatkan segala sabun dan cecair pencuci. Begitu juga bekas cucian atau bekas kain kotor dan bersih. Termasuk ampaian kecil atau papan penggosok jika anda menggosok di ruang membasuh ini juga.

Benar setiap kali membasuuh kawasan ini agak sibuk dan mungkin sahaja lembab tetapi kelebihan menempat segala keperluan di kawasan separa terbuka ini memberi kita kitaran udara yang bagus dan segar. Anda boleh menjemur atau memilih mesin basuh muatan depan. Hias dengan kreatif dan anda yang mempunyai sudut membasuh yang luas mungkin juga boleh membina kabinet bina dalam untuk memastikan ia kemas dan tertutup.

10 Trik Mudah Hilang Kerak Dalam Periuk Belanga . Memang sakit mata bila lihat kesan hangus pada periuk. Tak kira lah di dalam mahupun di luar. Dulunya periuk di sangkut pada dinding cantik-cantik belaka
Tapi bila dah berkerak bontotnya sakit mata.

Wah! berpantun pula. Bagi wanita yang memang sentiasa mendedikasikan diri dekat dapur tu, ini antara masalah yang tak boleh diterima. Maka berlaku lah adegan sental periuk seperti kena dera. Namun apa kan daya, sampai bercalar periuk pun, kesan hangus tak hilang.

Anda tak perlu membazir masa, tenaga dan wang ringgit. Cuba gunakan 10 tip mudah ini untuk menyelesaikan masalah yang membelenggu kuali dan periuk di dapur. SELAMAT MENCUBA.

Baking soda memang sudah diperakui mempunyai banyak kelebihan dalam mencuci. Untuk menanggalkan kerak degil pada bontot atau dalam kuali, anda hanya perlu bancuhkan 2 sudu baking soda ke dalam satu besen air. Larutkan dan rendamkan 2-3 jam bahagian periuk atau kuali yang mempunyai kotoran ngeri tadi. Kesan hangus tadi atau kerak akan melembut dan mudah untuk disental.

Campuran ini khas untuk mencuci bahagian dalam periuk yang hangus. Didihkan air di dalam periuk yang telah hangus tadi dan masukkan satu cawan cuka. Bila kerak hangus tadi mula kelihatan lembut dan mudah tertanggal, matikan api dan masukkan baking soda. Bila dah sejuk, anda boleh lah sental dengan menggunakan span kasar.

Gaul rata garam dan air perahan limau nipis menjadi seperti satu adunan yang likat. Kuantiti yang diperlukan untuk limau dan garam bergantung kepada saiz periuk atau kuali. Lebih besar, maka banyaklah diperlukan. Sapu rata pada permukaan yang berkerak dan dibiarkan selama 2 jam. Selesai 2 jam, letak sikit demi sedikit air pada permukaan yang telah diletakkan garam tadi dan sental. Kaedah ini sesuai untuk bontot periuk dan kuali yang mempunyai kerak yang tebal.

Caranya, rendam krim tartar bersama dengan air semalaman ke dalam periuk atau kuali hangus yang anda ingin bersihkan.

Didihkan air di dalam kuali atau periuk yang hangus tadi. Bila dah menggelegak, masukkan pula segenggam garam kasar dan kacau perlahan-lahan. Kalau ada permukaan yang keraknya tebal, gonyoh sikit dengan menggunakan senduk kayu.

Gunakan tomato yang tidak terlalu masak kerana kandungan asidnya lebih tinggi. Lenyekkan buah tomato tersebut ke dalam periuk yang hangus dan biarkan semalaman. Esoknya baru anda sental.

Kalau kesan hangus atau kerak dalam periuk disebabkan oleh gula atau proses caramelizer, anda boleh gunakan minuman berkarbonat sebagai penyelesaian. Apa yang perlu anda lakukan adalah dengan merendam periuk atau kuali yang hangus akibat gula ke dalam air berkarbonat sekurang-kurangnya 2 jam. Kebiasaannya, kerak gula tersebut akan tertanggal sendiri. Mana yang tak tertanggal, anda boleh cungkil dengan menggunakan senduk kayu.

Untuk kerak hangus yang tak terlalu serius, anda hanya perlu didihkan secawan cuka bersama 3 cawan air di dalam periuk. Kacau sampai kerak tadi tertanggal sendiri.

Caranya, sebaik sahaja selepas anda masak, ketika periuk atau kuali masih dalam keadaan masih panas rendamkan terus periuk ke dalam air. Cuba basuh, bilas dan cubalah tanggalkan kerak yang hangus tadi seboleh mungkin. Kemudian ambil segenggam garam kasar dan ratakan pada keseluruh permukaan dalam kuali dan periuk sambil anda menyental lagi sehingga kerak hangus tersebut tertanggal. Selepas itu bersihkan semula kuali, dan lap sehingga kering, panaskan semula kuali dan periuk tersebut. Agak-agak apabila sudah panas, padamkan api. Akhir sekali perlahan-lahan sapukan minyak pada keseluruhan bahagian dalam kuali dan periuk dengan menggunakan berus.

Cara ini hanya akan digunakan jika anda benar-benar ingin menggunakan kuali atau periuk yang hangus tadi secepat yang mungkin. Seboleh-bolehnya dapatkan juga berus keluli atau berus kawat. Caranya adalah dengan memotong sabun mandi menjadi kepada empat bahagian. Mula-mula rendamkan sabun mandi tersebut ke dalam periuk atau kuali yang hangus itu bersama-sama dengan sepotong sabun mandi tersebut. Selepas itu , dalam beberapa minit sabun akan mulai kembang. Buangkan lebihan air rendaman tadi. Akhir sekali, tekan dan sentalkan sabun mandi tadi ke dalam periuk atau kuali yang hangus sehingga penyek. Kemudian teruskan pula menyental menggunakan berus keluli tadi.

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok


Cara Menjadi Tanam Bawang Putih Dalam Pasu Sahaja

Bawang putih antara bahan utama dalam kebanyakkan masakkan tidak kira tradisional masakkan cina india mahupun barat. Adakalanya ia juga dijadikan ramuan di dalam remedi kesihatan. Tahukah anda bahawa aroma dan rasa daun bawang putih lebih sedap berbanding daun bawang?

Selain itu juga, untuk di kebun atau laman, ia sesuai digunakan untuk mencegah serangga perosak seperti yang pernah di paparkan di dalam artikel 5 Racun Serangga Organik Yang Wajib Anda Cuba.

Untuk memperoleh bawang putih, kebiasaannya anda akan beli kan. Apa kata, kita tanam sendiri.Bukan sekadar hasilnya lebih hebat, malah ia mampun mengawal serangga perosak secara biologi

Cara-cara tanam bawang putih dalam pasu

1. Pecahkan labu bawang putih menjadi ulas. Hanya ulas bersaiz matang yang sesuai disemai

2. Sediakan medium tanaman yang mengandungi pasir dan dan peroi. Bawang putih tidak memerlukan medium tanaman yang sentiasa lembap. Oleh itu, pilih bekas yang mempunyai lubang saliran. Jika tidak bawang nya mudah rosak.

3. Tanam ulas bawang secara menegak. Pastikan muncung bawang menghala ke atas kerana dari bahagian tersebut tunas nya akan keluar.

4. Bila bawang putih dah mengeluarkan tunas, hanya siram bila media nampak kering. Anak bawang putih tidak suka tanah yang digenangi air.

5. Sekiranya pokok bawang putih ini berbunga, potong bunga ini untuk kekalkan bau bawang putih.

6. Boleh tuai daun bawang putih bila terdapat 5 atau 6 helai daun padai satu pokok.

7. Daun bawang putih sesuai digunakan sebagai ramuan di dalam mee goreng, sup dan sebagainya. Aroma nya lagi sedap dari daun bawang

8. Boleh dibuat companion planting antara pokok cili/sayuran berdaun, bagi mengelakkan serangga perosak tanaman

9. Nak pokok bawang putih jadi labu/bulb bila daun mula menguning berhenti siram. Tuai bila daun semua menguning. Cabut dan jgn basuh. Ketuk-ketuk kan tanah yang melekat pada labu bawang dan simpan di tempat kering.

Sumber: Sara Saad

Long Mulberry atau dikenali juga dengan nama Mulberry Pakistan adalah tanaman yang mempunyai banyak khasiat. Tanaman yang berasal dari Banjaran Himalaya ini juga menjadi makanan kegemaran kepada ulat sutera. Maka disebabkan itulah jika di Malaysia, daun pokok Mulberry dikenali sebagai daun ulat sutera atau besaram.

Walaupun habitat asal long mulberry ini dari tempat beriklim sejuk, Ia tidak mustahil untuk ditanam di Malaysia. Namun kebanyakan pemilik kerap mengeluh, buah yang dihasilkan tidak optimum.

1. Saya tanam pokok mulberry dalam tong cat yang ditebuk pada sisinya supaya senang nak kawal air. 1 bulan sebelum dibotak kan, air siraman dikurangkan ke satu gayung sehari

2. Tanah ditutup dengan mulching dari sabut kelapa untuk jaga kelembapan tanah dan juga supaya tanah tak merecik keluar masa disiram

3. Pokok ni dah dibaja dengan baja buah dan air dikawal supaya pokok tak water stressed. Daun dah mula jadi hijau pekat dan kekuningan

4. Mata tunas pun dah bengkak, maknanya simpanan makanan dalam batang dah cukup. Pokok dah boleh ditogelkan

5. Lepas 1 minggu ditogelkan, pucuk dan bunga akan keluar. Masa ni kita kena bagi air dan baja buah yang cukup. Kulit telur dan air redbull +belacan pun bagus

6. Ni bunga dah mula membesar, tiba masa nak balut pokok dengan sarung atau pukat sebab nanti burung datang makan

Pokok ready untuk kutip hasil apabila mengeluarkan buah yang banyak nanti.

Akhirnya, masa yang dinanti-nantikan oleh orang ramai sepanjang tahun bagi mendapatkan tawaran hebat sempena perayaan Krismas kini telah pun menjelang tiba.

Platform aplikasi penghantar makanan terkemuka tanah air, foodpanda ini telah bersedia untuk ‘Menyebarkan Keriangan Seperti Panda’ dan meraikan musim perayaan dengan pelbagai tawaran menarik bersama foodpanda yang pasti akan seribu kegembiraan kepada penggunanya sempena sambutan perayaan Krismas tahun ini.

Pengarah Urusan foodpanda Malaysia, Sayantan Das ketika mengulas mengenai tawaran foodpanda pada musim Krismas kali ini berkata, “Falsafah ‘Hidup Gaya Panda’ berteraskan kepada bagaimana pengguna kami boleh membuat persiapan Krismas dengan tenang, kerana foodpanda akan memenuhi segala keperluan perayaan anda.

“Sama ada pengguna memerlukan hidangan yang lengkap, bahan masakan, mahupun barangan perhiasan rumah, foodpanda berhasrat untuk membolehkan anda menikmati musim perayaan ini tanpa perlu bersusah payah dan bersesak-sesak membeli-belah untuk Krismas.

“Kami dan rakan-rakan kongsi kami sememangnya berasa sangat gembira kerana dapat membawakan pelbagai pilihan yang menarik untuk rakyat Malaysia,” katanya lagi.

Bagi mereka yang meraikan sambutan perayaan Krismas, makanan adalah sama pentingnya dengan pengalaman saling bertukar hadiah.

Tahun ini, daripada bersusah payah memasak di dapur, nikmati kemudahan foodpanda dan luangkan lebih banyak masa berharga dengan orang yang tersayang dengan memilih vendor dine-in foodpanda, yang menyediakan pelbagai pilihan hebat untuk sebarang majlis sambutan perayaan. Antaranya:

Sambutan perayaan tahun ini pasti bertambah meriah dengan hidangan makanan bertemakan Krismas! Sempena musim perayaan ini, foodpanda ingin Menyebarkan Kegembiraan Seperti Panda, dan menghadiahkan pengguna dengan potongan sebanyak 40% bagi pesanan minimum RM25.00. Untuk menebus diskaun tersebut, gunakan kod: PESTAPANDA.

Selain itu, foodpanda juga sentiasa mahu memastikan ada sesuatu yang menarik untuk dimiliki oleh setiap orang khusunya buat si kecil yang berada di rumah, apa kata kalau kita menghadiahkan mereka keajaiban Krismas dengan kelengkapan set mainan jenama LEGO Malaysia? Bawakan kegembiraan dan keriangan ke dalam musim perayaan ini, dan benarkan mereka bermain dan belajar pada masa yang sama.

Pokok betik antara tanaman berbuah yang paling mudah untuk dibiakkan dan cepat mengeluarkan hasil dari biji benih. Namun, ramai yang tidak tahu bahawa buah betik amat sesuai untuk ditanam di dalam pasu.

Banyak manfaat yang anda perolehi melalui kaedah tanaman betik di dalam pasu. Saiznya tidak begitu tinggi namun hasilnya tetap optimum seperti yang ditanam terus di atas tanah. Selain itu juga, ia amat sesuai buat anda yang mempunyai kekangan ruang untuk bercucuk tanam seperti di anjung. Untuk pastikan pokok betik berpasu mudah dialihkan apabila perlu, medium tanaman harus lah ringan seperti yang dilakukan oleh wanita ini

Bahan-bahan:

Pasu plastik saiz 50-60 cm

2 guni sabut kelapa (cocopeat)

4 biji batu bata

Anak pokok betik berukuran 30cm tinggi


Petua Mudah Ini Buat Nasi Tahan Lebih Lama Dan Lambat Basi. Pasti Berkesan!

Baru buka periuk nak ciduk nasi, tapi dah lembik dan berbau. Frust nya! Rasanya baru je masak pagi tadi, tak kan dah basi?

Pasti ramai yang pernah lalui situasi seperti ini. Jadi IMPIANA nak kongsikan beberapa cara yang boleh kita praktikkan supaya nasi yang dimasak tahan lebih lama.

CARA BUAT NASI TAHAN LEBIH LAMA

1. Cuci beras hingga bersih

Cuci dan bilas beras sekurang-kurangnya sebanyak 3 kali atau lebih. Ini kerana beras yang dicuci tidak bersih dan masih ada sisa air bilasan beras akan membuatkan nasi yang dimasak akan cepat basi. Lebih elok jika gunakan air tapis untuk mencuci beras.

2. Perahan limau nipis

Perahkan limau nipis kedalam periuk dengan beras yang sudah dibilas. Tidak perlu banyak pun, cukup sekadar setengah biji limau. Jangan khuatir, rasa nasi tidak akan berubah meskipun ia telah ditambah dengan perahan limau ini.

3. Bersihkan periuk

Sebelum memasak nasi pastikan dahulu periuk yang digunakan tidak mempunyai sebarang kotoran atau karat yang melekat. Kotoran nasi yang melekat pada periuk akan menyebabkan nasi mudah basi dan bakteria yang ada akan menjejaskan rasa dan bau pada nasi yang telah masak nanti.

4. Lap wap pada penutup

Mak-mak mesti selalu pesan agar jika nasi yang dimasak dengan menggunakan periuk nasi elektrik haruslah digempurkan dahulu sebelum ia masak sepenuhnya. Namun perlulah dilap dahulu wap air yang ada pada tudung periuk tersebut. Ini akan membuatkan nasi masak dengan elok berderai dan lembut.

5. Secubit garam

Cara ini adalah untuk melambatkan nasi untuk basi. Malahan akan membuatkan nasi lebih tahan lama dan tidak akan menjejaskan rasa atau kualiti nasi yang akan dimasak. Ada yang mengatakan bahawa nasi juga akan lebih rasa sedap dan kenyal.

Selamat mencuba!

Lebih 80% penduduk Malaysia memilih penggunaan gas LPG untuk memasak. Tapi, ramai tak sedar akan bahaya dan keselahan yang dilakukan ketika mengguna mahupun menyimpannya.

Pengurus Jualan Kawasan Wilayah LPG Petronas Khalil Fairy Baharim berkata, sifat asas gas LPG iaitu butane dan propane, tidak berbau, tidak berwarna serta lebih berat daripada udara dan ringan berbanding air.

Oleh itu katanya, sejenis bahan kimia khas yang bertindak balas secara positif dengan komponen LPG dimasukkan menyebabkan apabila berlaku kebocoran gas, ia mengeluarkan bau busuk agar senang dikesan jika berlaku kebocoran.

“Di rumah, kebanyakannya menggunakan hos gas plastik lut sinar yang mudah didapati namun ia tidak disyorkan kerana hos jenis itu akan mengeras dan patah jika digunakan agak lama.

1. Pastikan jarak antara silinder gas dengan alat memasak antara 1 ke 1.5 meter. Alat memasak perlu diletakkan lebih tinggi dari silinder.

2. Jangan simpan silinder gas di tempat tertutup dan tidak mempunyai pengaliran udara yang baik.

3. Bau pelik atau busuk daripada silinder gas bermakna ada kebocoran. Tutup semua punca api dan jangan gunakan peralatan elektrik.

4. Guna air sabun untuk mengesan kebocoran gas. Jika terdapat buih, bermakna ada kebocoran berlaku. Buka alat atur gas dan alihkan silinder ke tempat yang mempunyai pengudaraan yang baik.

5. Nyalakan api sebelum menghidupkan alat memasak.

6. Sentiasa pastikan pengudaraan yang baik dan jangan tinggalkan ketika sedang memasak.

7. Tutup peralatan memasak dan buka injap alat atur gas jika tidak digunakan.

a. Pastikan tong gas memasak sentiasa dalam keadaan tegak dengan injapnya di atas. Jangan baringkan tong gas anda.

b. Buka pintu atau tingkap semasa memasak untuk pengaliran udara.

c. Jangan letakkan kuali panas atau benda panas yang lain di atas tong gas memasak.

d. Jauhkan kedudukan langsir daripada dapur memasak.

e. Jangan tinggalkan apa yang anda tengah masak tanpa pengawasan.

f. Jika anda ingin meninggalkan rumah untuk satu jangkamasa yang panjang, matikan kepala gas.

g. Pastikan kedudukan dapur memasak anda lebih tinggi dari tong gas.

h. Sebelum memasang kepala gas, pastikan ada gelung getah dalam injap tong gas.

Mengesan kebocoran gas

a. Jika anda terhidu bau gas itu bermakna terdapat kebocoran gas.

b. Sesetengah serangga sukakan bau gas dan mereka akan mengerumuni kawasan yang terdapat kebocoran gas.

c. Dalam sesetengah keadaan, anda juga akan dapat mendengar bunyi berdesir menandakan terdapat kebocoran gas.

d. Cara terbaik mengesan kebocoran gas pada saluran gas atau sambungan alat atur gas ialah dengan menggunakan air sabun dan perhatikan jika ada buih sabun pada tempat tersebut.

Buat pengetahuan anda, dapur yang juga merupakan jantung bagi sesebuah kediaman ini merupakan kawasan yang paling banyak terletaknya alatan atau item yang paling kotor berbanding ruang lain di rumah.

Statement ’Joan Stiller’ dalam majalah Kings Of Maid, “Even the cleanest kitchen has germs”, terus tarik minat nak baca sampai habis.

Terdapat 14 benda paling kotor di dapur dan disinggahi bakteria yang sentiasa menemani

1. Span pencuci pinggan mangkuk

Span pencuci pinggan mendapat undian nombor satu sebagai benda paling kotor. Keadaan span yang memerangkap lembapan menjadi tempat paling baik untuk pembiakan bakteria.

Cara terbaik adalah dengan menggantikan span setiap 2 minggu sekali menurut satu kajian yang telah dilaporkan oleh The New York Time.

2. Papan pemotong

Span pencuci pinggan dikategorikan sebagai benda paling kotor di dapur, namun papan pemotong dinobatkan sebagai alat nombor satu punca keracunan makanan.

Ini kerana, tempat yang tercalar akibat kesan memotong meninggalkan serpihan makanan dicelah-celahnya.

Kaedah yang disarankan untuk membersihkan adalah menggunakan air suam terutama selepas memotong ayam. Menurut Ben Chapman, ‘food safety resercher’ di NC State University.

Katanya lagi, papan pemotong kayu lebih bagus digunakan untuk memotong sayuran dan buah. Manakala papan pemotong plastik untuk daging dan ayam.

3. Sinki dapur

Menurut Web MD, mangkuk tandas lebih bersih daripada sinki dapur jika kita meninggalkan pinggan atau periuk kotor di dalam sinki semalaman.

Cara terbaik pembersihan sink adalah menggunakan produk disinfectant sehari sekali dan dibiarkan kering dengan sendiri.

4. Kain lap/ kain buruk

Kain tuala yang paling kotor di dalam rumah. Dicadangkan ganti penggunaan setiap hari. Kumpulkan semua dan basuh semua sekali dengan merendam di dalam air panas dan bleach.

5. Pembuka tin

Antara peralatan yang kotor kerana sering salah cara pembersihan selepas digunakan. Ramai hanya melalukan air pada pembuka tin tanpa memberus pada bahagian tajam pembuka tin.

Sebulan sekali, perlu direndam didalam air larutan cuka untuk membunuh kuman. Kemudian dibiarkan kering tanpa perlu membilas

6. ‘Knife block’ atau tempat letak pisau

Habuk atau serpihan makanan yang kecil mungkin tersumbat di bahagian ruang memasukkan pisau. Cuba jujur, bila kali terakhir kita mencuci atau membersihkan tempat letak pisau?

Sebulan sekali, rendam ‘knife block’ di dalam air panas dan campurkan sedikit sabun pencuci pinggan. Ambil berus kecil seperti berus pencuci straw atau berus puting botol susu untuk membersihkan ruang kecil tempat memasukkan pisau itu.

7. Kaunter-top

Kaunter-top merupakan tempat untuk meletakkan makanan. Dan kebiasaanya, hanya akan dilap atau dibersihkan sekiranya terdapat tumpahan atau sisa makanan.

Menurut Lily Cameron seorang pakar dalam bahagian cleaning & organizing di Fantastic Service berkata, cara paling baik membersihkan kaunter top adalah setiap hari dengan menggunakan span, air panas yang dicampur dengan pencuci pinggan mangkuk.

Menggunakan produk disinfeksi atau bleach tidak sesuai pada kaunter-tops kerana kaunter-top adalah tempat meletak makanan. Akibat menggunakan bleach atau produk disinfeksi akan mengakibatkan keracunan.

8. Ruangan sayur di dalam peti sejuk

Salmonella, Listeria, yis dan kulat sentiasa menemani sayur-sayur yang disimpan di dalam ruang ini andai ia tidak dibersihkan.

Menurut National Science Foundation, ruang ini perlu dibersihkan setiap bulan. Keluarkan laci penyimpanan sayur ini dan cuci dengan air suam dan sabun pencuci pinggan.

Kemudian, disarankan untuk sanitasi laci ini dengan campuran air dan cuka atau soda bikarbonat. Biarkan air campuran cuka atau soda bikarbonat selama 10 minit di dalam laci sayur. Setelah itu, buang air campuran tanpa perlu dibilas dan dilap. Biarkan kering.

9. Kawalan panel peralatan elektrik

Kita sering membersihkan ruang dalam peralatan eletrik seperti oven, microwave, air fryer atau cooker. Namun adakah kita membersihkan butang kawalan pada bahagian luar.

Kadangkala, ketika menekan butang kawalan panel dengan tangan yang berminyak tanpa kita sedar.

Cara yang terbaik untuk membersihkan butang kawalan panel adalah mengelap dengan kain bersih dan sedikit cecair pencuci pinggan . Setelah bersih, butang kawalan boleh disanitasi menggunakan cuka dan dibiarkan cuka kering dengan sendiri tanpa perlu membilas semula.

10. Bekas garam dan lada sulah

Antara barang yang kerap kita guna sebagai penyedap makanan. Namun ia antara bekas yang jarang dicuci.

Sebelum memasukkan garam atau lada baru, pastikan cuci dahulu bekas. Rendam dengan air panas seketika untuk membunuh segala kuman.

11. Pemegang pintu peti ais dan almari

Segala pemegang seperti pemegang pintu peti ais, knobs pintu almari, pemegang pintu microwave atau oven. Atau apa sahaja pemegang di dapur adalah antara bahagian yang kotor di dapur.

Rajinkan diri untuk membersih dan lap semua pemegang di dapur.

12. Blender gasket

Rujuk manual cara yang betul untuk membersihkan blender gasket. Namun blender yang baik adalah yang boleh dibuka bahagian bawah blade dan gasket untuk dibersihkan.

Setelah guna, perlu dibasuh dengan bersih. Sekiranya menggunakan blender yang boleh dibuka pada bahagian bawah, pastikan gasket dan blender betul-betul kering barulah dipasangkan semula dan disimpan.
Jika tidak, bahagian alur blender dan gasket akan berlumut dan wujud serpihan hitam yang mengelilingi gasket. Yuks.

13. Tong sampah

Memang tugas tong sampah untuk mengumpul segala bahan buangan. Namun tidak semestinya ia tidak perlu dibersihkan.

Gunakan bleach untuk mensanitasi tong sampah. Namun cuci bersih dahulu sebelum krja-kerja sanitasi.

14. Mesin pembuat kopi

Ramai penggemar kopi yang memiliki coffee maker di rumah ataupun di pejabat.

Disarankan untuk mengosong dan membersihkan tangki menyimpan air seminggu sekali. Masukkan 1 nisbah 10, cuka dan air ke dalam tangki simpanan dan biarkan didih sehingga air tinggal separuh. rehatkan selama 30 minit.

Kemudian buang air campuran cuka dan didihkan semula air bersih. Ulang proses didihkan air kosong sebanyak 2 kali.

SELAMAT MENCUBA!

Definisi kediaman sempurna bukan hanya diukur dari segi fizikalnya sahaja. Terdapat banyak faktor yang mempengaruhi perkara ini termasuklah hal-hal yang tidak terlihat oleh mata kasar, yang hanya penghuni rumah tersebut saja tahu. Tidak kiralah usia dan saiz rumah, jika anda bahagia, sudah tentunya kediaman terasa begitu sempurna serta lengkap serba-serbi.

Walaupun usia kediaman ini mencecah 30 tahun dengan saiz yang agak terhad, pemilik, Mohd Asri dan isterinya Marlia Ramli tetap menghargai rumah pangsa 600 kaki persegi ini dan sentiasa memberikan sepenuh perhatian bagi memastikan kediaman sentiasa di dekor cantik, kemas dan menarik.

Berpegang pada 3 elemen utama iaitu kayu, besi serta konkrit, pemilik berjaya menatarias kediaman idaman mereka dengan konsep moden kontemporari yang diserikan lagi dengan elemen tropikal yang cukup menarik. Sepanjang 8 tahun mendiami rumah 2 bilik ini, banyak yang telah dilalui dan dipelajari. Kebanyakkan ruang juga hanya DIY sahaja kerana ia dapat menjimatkkan banyak kos. Nasihat pemilik, bagi mendapatkan hasil yang baik, perlu ada daya kreativiti yang tinggi dan kewangan yang mencukupi. Selain itu, perlu juga memahami ruang dan padankan dengan bijak setiap pemilihan warna,perabot dan pencahayaan.


Hanya Guna Lemon Berkesan Bersihkan Ketuhar Seperti Baru

Pernah tak anda guna microwave bertahun-tahun tapi jarang bersihkan pada bahagian dalam sehingga nampak hitam akibat sisa makanan yang terkumpul. Atau pun anda keliru nak gunakan pencuci yang bagaimana supaya nanti tidak lah microwave anda rosak atau bau sabun melekat pada makanan pula kan.

Impana nak kongsi satu cara hanya guna lemon untuk bersihkan bahagian dalam microwave. Murah, mudah dan senang saja untuk anda ikut. Jom tengok video yang dikongsikan oleh HomeStagingChanel

Nak raya ni, Juadah yang paling dinanti-nantikan adalah ketupat, rendang dan lemang. Tapi, ada lagi satu juadah yang turut memeriahkan petang raya iaitu sup tulang. Al maklumlah, hari membantai. Ramai ambil peluang untuk mendapatkan tulang lembu segar sebagai juadah berbuka di petang raya.

Kebiasaanya, perkara kritikal yang akan dihadapi setelah menjamu selera sup tulang adalah untuk mencuci pinggan mangkuk digunakan. Kebiasaanya, pinggan mangkuk yang digunakan tidak akan dicampur dengan yang lain kerana khuatir lemak-lemak yang tersisa melekat atau berjangkit pada yang lain. Lemak tu, kalau sabun berkali-kali pun tetap tak akan bersih. Nak cucian berkesan, kena lah pakai air panas. Betul tak?

Sebenarnya, ada sabun yang boleh menanggalkan semua jenis minyak dan kotoran degil yang melekat tak kira lah pada pinggan mangku, malah periuk belanga dan lantai yang berbau hanyir. Sabun cucian tu memang tak ada jual di pasaran. Anda perlu hasilkannya dengan menggunakan 3 bahan dari dapur.

Bahan-bahan:
4 cawan baking soda
1 cawan garam
2 cawan air perahan limau

Cara-cara:
1. Campurkan semua bahan dan kacau sehingga rata
2. Sediakan air di dalam besen kecil dan masukkan sesudu pati sabun tadi
3. Larutkan sabun dan masukkan pinggan. Cuci dan bilas seperti biasa

Bumbung dan siling adalah elemen paling penting bagi setiap kediaman. Tidak lengkap jika kediaman tanpa bumbung berkualiti untuk berfungsi melindungi keluarga tersayang daripada cuaca yang sukar.

Pelaburan untuk memasang bumbung adalah untuk jangka masa panjang,  maka anda perlu bijak untuk memilih bumbung yang tahan lasak. Untuk membuat keputusan yang amat penting, inilah 5 ciri yang perlu ada pada setiap bumbung yang berkualiti dan tahan lama wajib anda tahu, sebelum meminta kontraktor memasang bumbung.

1. Bumbung mestilah mempunyai ketahanan yang tinggi untuk menahan sebarang jenis cuaca dalam tempoh yang panjang (15-20 tahun). Pilihlah bumbung yang mempunyai lapisan aluminium atau bersalut keluli kerana ia dapat memberi pelindungan berganda yang lebih berkesan dan panjang. Bumbung berkarat akan menyebakan kebocoran bumbung dan ia perlu dibaiki secepat mungkin.

2. Biasanya bumbung akan berlaku kakisan akibat daripada tindak balas antara kelembapan dan udara, khasnya di kawasan tropika yang kerap hujan dan panas. Pilihlah bumbung bersalut keluli Aluminium-Zink yang merupakan teknologi terbaru dalam pasaran yang mampu melambatkan process kakisan dari berlaku.

3. Jika anda seorang yang mementingkan kualiti dan dalam masa yang sama inginkan bumbung yang mempunyai rupa bentuk moden dan menarik, Bluescope ZACS®adalah jawapannya! Terdapat lebih daripada 20 warna menarik untuk dipilih, dari siri BlueScope ZACS(R) Natural mempunyai tekstur berkedut pada permukaan bumbungnya. Dari jauh kelihatan bersinar-sinar disimbah cahaya matahari. Mesti unik dan reflect citarasa anda!

4. Bumbung berkualiti biasanya akan membuatkan kediaman rasa lebih sejuk dan nyaman kerana teknologi salutan cat yang mampu merendahkan suhu permukaan bumbung, dan seterusnya merendahkan suhu dalaman.

5. Andai produk tersebut berkualiti, biasanya ia mempunyai jaminan tahan kakisan daripada pengeluar. Bluescope ZACS® menawarkan jaminan 10 tahun kerana teknologi Australia ini ternyata telah terbukti kehebatannya.

Ditubuhkan sejak 1996 di Malaysia, NS BlueScope Malaysia adalah peneraju dan lambang keluli bersalut premium untuk bumbung, façade siling, dinding dan aplikasi struktur  yang  unggul.  Hubungi  talian perkhidmatan pelanggan kami 1300 88 6288 atau email  enquiries@bluescope.com  untuk maklumat lanjut berkaitan  produk  kami.

Tak Nak TV Cepat Rosak, Pastikan LCD Televisyen Dicuci. Nak tanya, bila kali terakhir anda bersihkan TV LCD dan bagaimana? Mesti ada yang tak pernah langsungkan? kalau ada pun hanya lap guna kain. Tahukah anda, TV LCD merupakan antara perkakas elektrik yang sensitif dan memerlukan penjagaan khas. Silap gosok, bukan sekadar skrinnya mudah tercalar malah boleh merosakkan pixels (Bintik halus yang menghasilkan gambar pada setiap skrin tv)

Peringkat asa, pastikan TV LCD tidak dilekattan diruang yang menjadi tempat permainan anak-anak. Lebih mudah nak cakap, jangan mudah dicapai atau disentuh oleh kanak-kanak. Walaupun dengan sentuhan jari, permukaan skrin LCD anda mudah rosak. Selain dari itu, pastikan setiap minggu lakukan pembersihan habuk pada keseluruhan terutamanya permukaan skrin TV dengan menggunkan kain lembut atau Mikrofiber. Lakukan secara perlahan-lahan tanpa sebarang tekanan atau gosokkan.

GARISPANDUAN MENCUCI SKRIN TV LCD
1. Pastikan suis telah ditutup sebelum melakukan pembersihan. Ia bagi mengelak terkena renjatan ketika anda mencuci

2. Semak pada buku panduan yang dibekalkan ketika membeli TV cara untuk mencuci. Ada sesetengah pengilang menyarankan anda untuk menggunkan pencuci khas untuk komputer atau barang elektronik. Jika tidak mengikut manual yang telah diberikan, warenti kedai akan terbatal

3. Gunakan kain mikrofiber yang lembut dan berkualiti tinggi. Bersihkan habuk pada keseluruhan TV dengan menggunakan kain mikrofiber kering terlebih dahulu. Kebiasaanya, teknik ini sudah memadai untuk menyingkirkan semua habuk yang melekat pada TV.

4. Namun, jika masih ada kotoran, basahkan kain mikrofiber tadi dengan air tanpa klorin. Lap bahagian kotoran degil tadi dari bahagian atas skrin hingga ke bawah secara menegak dan berterusan. Pastikan tekanan yang diberikan perlahan dan keringkan air yang tersisa sepenuhnya.

5. Jika Masih ada kesan kotoran yang melekat, sediakan solusi 1 bahagian air bersama 1 bahagian cuka. Basahkan sedikit kain mikrofiber dan lapkan dari bahagian atas skrin tv ke bawah secara menegak dan berterusan. Lakukan beberapa kali

PERKARA YANG TIDAK BOLEH DILAKUKAN
1. Jangan guna bahan pencuci yang mengandungi alkohol dan amonia. Bahan ini akan menyingkir atau mengikis lapisan perlindungan permukaan skrin dan menyebabkan paparan gambar berwarna pudar

2. Jangan semburkan sebarang cecair pada televisyen. Air yang disembur akan meleleh dan memasuki bingkai skrin. Ia akan menyebabkan kerosakkan kekal

3. Jangan sesekali guna tuala tisu, span, atau kain keras kerana ia boleh mencalarkan permukaan skrin


Tanam Pokok Pandan Tanpa Tanah, Cuma Rendam Dalam Air Tetap Subur

Daun pandan memang selalu sangat kini gunakan dalam hidangan, jadi elok sangat kalau tanam sendiri di rumah. Bila-bila nak pakai boleh ambil saja.

Beliau menanam pokok pandan menggunakan dua cara, dalam pasu menggunakan tanah dan juga tanpa tanah, cuma rendam dalam bekas berisi air.

Tip jika nak tanam pokok pandan dalam pasu & dalam air

Saya tanam pandan dalam pasu sebab rumah tiada tanah semuanya bersimen. Cara saya:

1. Dalam satu pasu pastikan cuma tanam 1 atau 2 pokok sahaja pada satu-satu masa. Jangan lebih.

2. Kalau ada daun yang rosak, buang.

3. Gembur tanam dan selalu siram, pokok pandan perlukan banyak air.

4. Jika pokok pandan ada banyak anak, keluarkan anak pokok bersama dengan akar dan rendam dalam air.

5. Boleh biarkan anak pandan terus dalam air atau alihkan ke dalam pasu berisi tanah.

6. Pandan juga boleh hidup tanpa tanah. Letak dalam bekas berisi air, Insya-Allah akan hidup subur.

7. Paling penting kena selalu tukar airnya untuk elak kehadiran jentik-jentik. Ada juga yang letak ikan dalam yang sama untuk makan jentik-jentik.

Boleh letak pandan ini di dapur, selain untuk mewangikan dapur, ia juga boleh elak lipas datang.

Nak macam-macam info lagi? Join Channel Telegram Geng Laman IMPIANA & CHANNEL IMPIANA

Kalau menumis, mesti terpercik-percik pada lantai dan dinding kan. Kenapa keadaan ini berlaku? Ia disebabkan oleh molekul air dan minyak yang tidak menyatu. Lagi kuat api ketika masakkan, lagi banyak dan tinggi percikkan akan berlaku.

Bukan mudah ye nak bersihkan percikkan sambal ni. Nak-nak kalau yang dah kering. Memang makan masa untuk bersihkan. Tapi, sebenarnya ada caranak elak masalah ini.

Pakar sains dari Majalah Sains berkongsi tip mudah elak bahan tumis merecik dan mengotorkan dapur anda. Antaranya ialah:

1. Kisar bahan dengan minyak. Ia bertujuan menggurangkan kandungan air yang diguanakan untuk mengisar

2. Masak dalam keadaan api perlahan. Bila suhu tidak terlalu tinggi, kadar percikkan pun rendah. Namun, ia akan menyebabkan tugas memasak anda lambat kerana air disejat secara perlahan

3. Gunakan kuali kalis lekat (non-stick). Penggunaan kuali kalis lekat dapat mengurangkan kadar pengaliran haba pada bahan masakkan

4. Gunakan kuali yang besar dan dalam untuk menampung jumlah percikkan

5. Jika bahan tumis manggandungi kadar air yang tinggi, tumis dulu tanpa minyak. Selepas kandungan air dalam tumisan kurang, baru masukkan minyak dan tumis seperti biasa

SAINS DI SEBALIK SAMBAL TUMIS KURANG MERECIKPercikan sambal semasa memasak berlaku disebabkan ketidaklarutan…

IMPIANA mendapat luahan dari seorang pembaca tentang kipas angin yang baru dibelinya rekabentuk moden tapi angin perlahan.

” Kipas siling kawalan jauh semakin perlahan. Pada mulanya saya berpendapat hanya kipas siling dirumah saya sahaja mempunyai masalah ini, rupa-rupanya masalah yang sama terjadi pada kipas siling kediaman adik saya. Kipas kawalan jauh ini tidak berpusing laju dan kadangkala saya terfikir adakah fungsi kipas ini hanya sebagai untuk perhiasan”

Sebenarnya masalah ini berlaku biasanya berpunca daripada kerosakan kapasitor yang terdapat pada papan litar (PCB) yang ada di dalam kipas tersebut. Apabila menanggalkan kipas kawalan jauh yagn bermasalah itu, anda akan menemui PCB seperti dalam gambar dibawah ini.

Pada PCB ini, terdapat dua jenis kapasitor, iaitu kapasitor start dan kapasitor run yang mana saiznya lebih besar daripada komponen elektronik yang lain yang ada pad PCB tersebut. Kapasitor start berwarna hitam manakala kapasitor run pula berwarna kuning atau coklat. kapasitor start inilah yang sering menjadi punca kepad masalah kipas perlahan dan tidak berpusing. Sekiranya anda dapati kapasitor run menggelembung, ganti juga kapasitor tersebut. Tanggalkan kapasitor daripada PCB dan gantikan dengan yang baru. Pastikan kadar voltan kapasitor baru adalh lebih baik daripada 400VAC dan mempunyai nilai Farad yang lebih kurang sama dengan asal.

Seronok IMPIANA tengok ada antara geng dekor yang dah mula hias kediaman dengan tanaman indoor yang mengghijau. Banyak manfaatnya tanaman indoor ni. Bukan sahaja membekalkan oksigen tambahan ia berupaya mengurang pencemaran di dalam kediaman.

Artikel berkaitan:

Selain penggunana tanaman renek sebagai hisan di atas meja, tanaman indoor yang bersaiz besar sesuai di letakkan di sudut-susut kediaman. Ada antaranya yang boleh mencapai ketinggian lebih 3 kaki dan kewujudnya menjadi elemen hiasan menarik di dalam kediaman. Berikut, tanaman indoor bersaiz besar:

1. POKOK PINE (NORFOLK ISLAND PINE)
Norfolk Island pine walaupun namanya pine, ia bukanlah pokok pine yang diambil untuk buat balak. Jika di habitat asalnya, tanaman ini boleh mencapai ketinggian lebih 100 kaki. Namun, jika dijadikan sebagai indoor plant, ruang tanaman di dalam pasu menyebabkan pertumbuhan pokok terbatas. Pastikan medium tanaman pokok ini sentiasa lembap dan [posisikan ia di tepi tingkap yang menerima pancaran matahari pagi

2. YUCCA
Yucca ialah tanaman tahan lasak yang sesuai hidup di dalam dan diluar kediaman. Walaupun terdedah kepada iklim panas berpanjangan, tanaman ini tetap boleh hidup dalam tempoh masa yang lama. Yucca cepat membesar jika menerima pencahayaan yang mencukupi. Yang paling penting, tanaman ini sesuai bagi anda yang tak ada masa untuk menyelenggara tanaman

3. KENTIA PALM
Antara jenis palma yang sentiasa menjadi pilihan sebagai indoor plant. Warnanya yang menyegarkan disamping tekstur daunya yang unik menyebabkan ia sentiasa menjadi pilihan.

4. PHILODENDRON
Philodendron antara tanaman indoor yang mempunyai karekter tersendiri. Antara yang menjadi pilihan dari spesisi ini adlah Philodendron selloum. Namun, untuk memmastikan tanaman ini membesar secara optimum, pastikan ia menerima pengamatan cahaya yang cukup terutamanya diwaktu pagi

5. CROTON
Kroton menjadi pilihan tanaman indoor disebabkan warna foliarnya yang pelbagai. Ia boleh membesar sehingga 10 kaki tinggi. Croton atau nama tempatannya pokok puding memerlukan cahaya matahari terus untuk tumbuh sihat. Jika tidak, pokoknya kana memanjang mencari cahaya

6. FICUS MICROCARPA
Boleh mencapai ketinggian lebih dari 3 meter, tanaman yang dikenali dnegan nama pokok ara atau rubber plant ini sentiasa menjadi pilihan sebagai indoor plant disebabkan nikan arkitektural nya. Kanopinya yang mudah dibentuk dan sentiasa kelihatan kemas menyebabkan ia antara pilihan utama di lobi-lobi hotel dan pejabat korporat

7. SCHEFFLERA
Schefflera adalah sejenis tanaman renek namun berupaya mencapai ketinggian lebih dari 2 meter Tidak memerlukan penyelenggaraan yang tinggi, namun memerlukan pasu bersaiz besar untuk pertumbuhan optimum. Jika akarnya tercekik (pasu kecil), Ia akan menyebabkan fizikal tanaman ini kurus dan meninggi sahaja

8. DRACAENA
Antara spesis Dracaena yang sentiapa menjadi pilihan adalah seperti Dracaena fragrans, Draceane reflexa, Draceena sanderiana dan Draceane surculosa. Dracaena fragrans boleh mencapai ketinggian lebih 2 meter jika ditanam terus di atas tanah. Tanaman ini amat terkenal terutamanya apabila tiba perayaan cina

9. FICUS LYRATA
Antara tanaman indoor yang menjadi kegilaan ramai terutamany bagi mereka yang menerapkan dekorasi scandinavian dan nordic. Di habitat asalnya, tanaman ini boleh mencapai ketinggian 5 meter dan mempunyai buah. Tanaman ini memerlukan pencahayaan terus untuk pertumbuhan optimum.

10. MONSTERA DELICIOSA
Monstera datang dari keluarga yang sama dengan Philodendron. Namun, Monstera lebih aktif memanjat pada dinding atau struktur berhampiran. Penggunaan monstera sebagai tanaman indoor menjadikan dekorasi sesebuah kediaman kelihatan lebih versetil. Sebab itu, monstera antara inkon sibolik bagi sesetengah konsep dekorasi


6 Sebab Mengapa Anda Perlu Memilih Kabinet Dapur Aluminium. Kabinet dapur antara item yang mampu melengkapkan ruangan dapur anda.

Kabinet dapur dipilih berasaskan material, reka bentuk, fungsi dan kos. Setiap jenis material kabinet mempunyai kebaikan dan kekurangannya sendiri. Jadi bagi anda yang ingin memilih kabinet jenis aluminium, ini merupakan kelebihannya.

Pemilihan kabinet dapur amatlah penting untuk dapur yang selesa dan kemas. Material yang dipilih haruslah berkualiti agar tahan lebih lama dan selamat. Jangan main buat sahaja kabinet dapur tetapi tidak tahu fungsi dan sebagainya.

Biasanya, cara paling mudah dan cepat kita nak membunuh atau membasmi nyamuk adalah dengan menyembur sahaja semburan aerosol tanpa berfikir panjang. Tetapi suka atau tidak, kita tidak boleh abaikan hakikat yang bahan ini beracun. Walaupun kandungan racun dalam semburan ini rendah, tetapi jika digukan berulang kali ia boleh mendatangkan bahaya.

Jadi untuk kurangkan risiko masalah kesihatan dalam jangka masa yang panjang, adalah lebih baik jika kita ambil pendekatan yang lebih selamat iaitu dengan menggunakan tumbuhan sebagai penghapus nyamuk.

Terdapat 6 tanaman pilihan yang IMPIANA sarankan untuk anda :

1. Allium Tuberosum (Kucai)
Tanaman herba yang paling mudah ditanam. Ia boleh hidup di bawah matahari penuh atau redup. Bahan kimia dari tanaman kucai juga dapat menghalang kehadiran afid dan kumbang di taman anda.

2. Mentha spicata (pudina)
Ia biasa ditanam di dalam pasu atau batasan. Kelebihan pudina dapat menghalang kehadiran serangga seperti lalat putih yang memakan bahagian bawah daun, serangga, semut dan pepijat.

3. Petunia spp.
Petunia adalah musuh kepada kumbang tanduk, pepijat, belalang dan cacing.

4. Amaranth spinosus (Bayam Duri)
Sesuai ditanam di halaman rumah untuk menghalau sejenis ulat berbentuk seakan-akan ulat beluncas.

5. Cosmos cosdatus atau Ulam Raja
Merupakan musuh ketat kepada kupu-kupu. Bahaya kupu-kupu yang meninggalkan larva di bawah daun boleh melemahkan tanaman. Ulam Raja juga dapat menghalang serangan lipas di kediaman anda.

6. Coriandrum sativum (Ketumbar)
Tumbuhan yang wajib ada di dapur. Ia bukan sahaja dapat menyedapkan makanan, ia juga dapat menghalau kumbang, afid dan hama yang disebut sebagai spider mite.

Microwave bagaikan satu keperluan kini untuk memudahkan dan mempercepatkan kerja memasak. Tapi, ramai terlalu ambil mudah ketika menggunakan microwave sehingga melakukan banyak kesalahan yang akhirnya mengundang masalah lain. Antaranya ialah:

Untuk memastikan bekas plastik yang sesuai untuk digunakan di dalam microwave tertera lebel pada dasar bekas atau pada pembungkus bekas seperti pada rajah dibawah

Walaupun microwave kelihatan bersih, Tetapi kondisinya amat sesuai untuk menjadi tempat pembiakkan bakteria. Sebab itu, anda perlu cuci atau bersihkan microwave setiap kali hendak digunakan dan selepas digunakan untuk mengatasi masalah ini.

Tidak semua makanan sesuai dipanaskan pada suhu yang tinggi. Antaranya makanan yang tak sesuai termasuklah daging dan keju. Menurut WHO, maksimum suhu 158 darjah fahrenheit yang paling sesuai digunakan untuk memasak atau memanaskan makanan di dalam microwave

Ramai juga yang menggunakan microwave untuk tujuan nyah beku atau defrost. Memang ada aplikasi etrsebut pada microwave. Namun ia tidak sesuai untuk bahan mentah seperti daging, ayam dan ikan. Ia akan menyebabkan ada beberapa bahagian daging matang sebelum dimasak betul.

Musim durian dah tiba. Bagi peminat tegar, pemburuan durian perlu dilakukan segera. Sebab nanti dah lewat musim, durian mula rasa tak sedap. Buah pula biasanya pada hujung-hujung musim kurang mengancam. Biasanya buah pada kitaran pertama musim sentiasa terbaik.

Tapi agak mengecewakan jika buah yang dibeli tidak memuaskan apabila dimakan, kurang nikmat durian. Biasa nya peniaga akan bagitahu semua buah terbaik jadi bagi mengatasi masalah terbeli buah yang tidak sedap ini, jadikan 8 tip ini sebagai panduan

1. Tangkai

Pertama sekali ketika memilih durian perlu lihat pada bahagian tangkainya. Tangkai menceritakan segala-galanya ketika hayat si durian. Durian kalau dah masak ia akan jatuh sendiri kan. Jika durian yang jatuh sendiri, tangkainya kelihatan bergigi. Manakala yang licin itu, maknanya belum masak lagi tapi telah dipetik.

Tangkai yang masih segar, bermakna ia baru gugur. Ini menunjukkan buah masih segar dan kandungan gas dalam buah pun tak banyak dan isinya enak.

Cungkil sikit pada bahagian kulit tangkai. Kalau kulitnya tebal, ia bermaksud isinya pun tebal. Kalau bahagian dalam kulit nya kuning, ini bermakna isi dalamnya kuning.

2. Pilih yang ringan

Jangan sibuk nak ambil durian yang berat. Ini antara salah satu kesalahan yang kerap dilakukan oleh pembeli. Bila berat, dia ingat isinya banyak. Buah berat tak bermaksud isinya banyak. Ia menunjukkan ia masih mentah atau terlalu berair dan kemungkinan busuk.

3. Goncang

Perasan tak kalau kita nak beli durian, penjual tua akan ketuk-ketuk dan goncang? Baik anda buat sendiri. Kot-kot ditipu. Kalau kedengaran benda bergoncang dalam tu, ia menunjukkan isinya kering dan sudah masak. Isi kering tak bermakna kering kontang. Ia bermakna enak dimakan lah tu.

4. Bentuk fizikalnya bulat

Orang kata kalau jenis bulat ini isi nya tebal. Tapi sebanrnya bergantung kepada jenis. Tapi kalau boleh, berusaha ambil yang bulat lah ya.. durian bukit banyak bulat. Itu yang sodap.. makan seulas pun dah kenyang

5. Tengok kulit

Durian dengan durinya halus dan rapat, ia menunjukkan isi dagingnya jenis yang lembik. Kalau yang durinya besar-besar dan jarang, ini menunjukkan isinya padat. Bila makan tu tak susah nak kemas. Isinya boleh kita makan sampai nampak biji bersih suci.

6. Tepuk manja

Tepuk-tepuk manja pada permukaan kulit durian. Jangan kuat-kuat, nanti tembus pula durinya. Kalau boleh gunakan sesuatu yang solid. Kalau peniaga, dia guna parang untuk belah durian tu. Kalau dengar bunyi merdu “buk-buk” maksudnya durian dah matang. Kalau bunyinya macam pantul cepat “kedepek” bermakna durian masih muda

7. Tampok/juring lima

Macam manggis, nak tentukan isi di dalam ada berapa kita akan tengok tampuk. Sama seperti durian. Anda perlu pilih yang ada tampuk lima di bahagian bawah durian. Kalu 6 atau lebih, jangan ambil. Ini bermakna isinya tak banyak. Pastikan juring atau tampuk tersebut jelas sampai ke sisi kulit durian.

8. Aroma yang menawan

Selesai ketujuh-tujuh tip, barulah tip ke-8 dilakukan. Bau durian sedekat yang boleh. Kalau boleh, biar durinya betul-betul terkena sedikit pada hidung. Kalau baunya harum manis, ini bermakna durian masih optimum. Kalau tidak berbau, ini bermakna durian sudah masuk angin. Durian yang dah masuk angin rasanya hambar.


Cara Biak Pokok Sup Dari Biji Benih Menggunakan Kulit Telur Yang Pasti Menjadi

1. Pilih biji benih yang berkualiti. Kebiasaanya guna jenama Green World. Jarang sekalai tak menjadi.
2. Rendam 10-15 minit benih pokok sup di dalam air suam. Suam-suam kuku sahaja
3. Semai di dalam kulit telur yang berisi Peat moss

Tip: Lebih mudah semai dalam kulit telur. Bila sudah tiba masa untuk di tanam di batas kekas, boleh tanaman bersama kulit telur tersebut. Secara tidak langsung ia boleh jadi baja untuk pertumbuhan pokok. Disamping itu juga, ia mampu mengelak masalah serangan siput babi

4. Siram ala kadar sahaja dengan menggunakan semburan. Biji benih akan mengambil masa untuk bercambah
5. Sementara tunggu benih sediah dipindah, boleh sediakan medium. Gunakan medium siap campur yang banyak jual di nurseri tetapi perlu ditambah sedikit dengan cocopeat siap proses.
6. Bila anak benihdah keluarkan lebih dari 4 daun (seperti dalam gambar) boleh semai terus di tapak kekal. Untuk yang guna bekas semaian, boleh rendam dahulu anak benih di dalam air seketika supaya mudah di tarik kelaur dari bekas semaian tanpa merosakkan akar.

Tip: waktu yang sesuai untuk alihkan atau transplant anak pokok adalah diwaktu petang. Ia supaya anak pokok tida terkejut dengan iklim panas

7. Letakkan anak pokok yang telah di transplant tadi di bawah teduhan.
8. Lakukan pembajaan 2 minggu sekali. Sebaiknya, guna baja jenis cecair seperti baja AB

Bosan dengan gaya biasa di ruang makan? Anda mungkin boleh mencetuskan kelainan dengan menyuntik pelbagai warna dengan gaya yang berbeza di ruang menjamu selera anda. Bukan itu sahaja, anda juga boleh mengambil inspirasi ala kafe untuk merubah ruang makan yang hambar menjadi lebih bermaya. Gaya ini sangat sesuai buat anda yang berjiwa muda dan sukakan sesuatu yang segar. Web Impiana berkongsi dengan anda 5 gaya yang pastinya buat anda terpersona.

1.Jarang-jarang kita lihat ruang makan tampil sebegini. Inspirasi dari sebuah kafe di Singapura ia sangat memukau. Di tambah pula dengan pilihan kerusi dengan reka bentuk serta warna yang berbeza telah merubah ruang tampil ceria.

2.Wow!!! Sesuai untuk anda yang punya citarasa yang tinggi.Kediaman jenis apartmen dan studio boleh jadikan ini sebagai inspirasi.

sumber foto: homefuly.com

3.Go Green!!!! Pencinta hijau pasti sukakan ini. Kafe-kafe sekarang banyak yang memilih gaya seperti ini. Mementingkan keselesaan, sedap mata memandang dan punya keunikkan yang tersendiri.

4. Satu lagi gaya kafe di ruang makan. Santai, selesa dan simple. Namun paling menarik dinding menggunakan konsep papan hitam. Idea bijak!

5. Kalau tadi untuk peminat hijau ini khas untuk peminat biru. Kabinet dan kaunter pulau serba biru. Konsep yang menarik malah sangat unik dan berani mencipta kelainan.

Kesempurnaan sesebuah water feature itu tidak hanya bergantung kepada kecantikan struktur binaannya sahaja. Aspek-aspek penting seperti keselamatan rekaan kolam, material yang digunakan berserta kos untuk pembinaan harus diambil kira sejajar dengan penekanan untuk membentuk rekaan water feature yang lebih menarik dan  praktikal. Memahami keperluan itu, LAMAN Impiana menggariskan beberapa panduan dan tip yang boleh anda ikuti;

Selalu kita lihat bangunan atau rumah lama ada yang masih menggunakan atap jenis asbestos ini. Harganya yang murah dan mudah dipasang menjadikannya pilihan paling selamat pada suatu ketika dulu.

INI MUNGKIN PUNCA KANSER PARU-PARU MESOTHELIOMA

Lihatlah di sekitar kawasan rumah anda.

Anda biasa nampak kepingan serpihan atap bumbung berlonggok di bahu jalan mahupun di tempat longgokan sampah?

Pemandangan ini juga dapat diperhatikan di taman permainan kanak-kanak dan taman taman awam.

Tahukah anda, ia bukan sekadar serpihan sampah, tetapi ia merupakan satu ancaman yang boleh menyebabkan penyakit merbahaya!

Ya, ia adalah bumbung atap asbestos.

Dahulu, kebanyakan rumah dan kilang sememangnya menggunakan atap ini kerana ianya lebih murah dan memberi kesan penyejukan.

Namun selepas kajian menemui asbestos merupakan punca penyebab kanser mesothelioma, penggunaannya telah di hentikan dan dihadkan.

Terdapat negara yang telah mengharamkan penggunaannya secara total, namun di Malaysia ianya diharamkan hanya pada pembinaan bangunan kerajaan yang baru sejak tahun 1999

Sekiranya bahan merbahaya ini TIDAK diusik, risiko untuk dapat cancer sangat rendah.

Risiko akan hadir apabila ianya pecah, rosak dan anda terlibat secara langsung dalam mengendalikan asbestos. Situasi ini mendedahkan anda kepada risiko untuk untuk mendapat radang asbestosis paru-paru dan juga kanser mesothelioma.

Tidak perlu banyak, sebutir debu sehalus bilah jarum sudah cukup untuk anda mendapat kanser dalam tempoh 30 tahun akan datang.

Apa yang anda boleh dilakukan untuk mencegah masalah ini?

Apakah gelaja masalah ini?
Simptom asbestosis dan kanser mesothelioma adalah seperti sesak nafas, dada terasa ketat, batuk kering berpanjangan, sakit dada, kurang selera makan, penat, demam dan berpeluh sewaktu malam.

Jika anda dapati anda berisiko dan mempunyai gejala-gejala tersebut, dapatkan rujukan awal di Klinik Kesihatan berhampiran.


Buat Sendiri Cendwan Batu Gunakan Surat Khabar, Botol Terpakai dan Simen

Bahan-bahan:
Campuran simen (1:3) simen+Pasir
Botol kaca terpakai
Pinggan sebagai acuan cendawan
Surat khabar lama
Dawai jaring
Cat mengikut kesesuaian
Gam art putih
Plastik

Cara-cara:
1. Alas pinggan dengan plastik dan tuangkan simen sedikit di dalam pinggan dan letakkan lapisan dawai jaring mengikut bentuk pinggan. Jangan lupa posisikan botol kaca di bahagian tengah simen yang masih basah sebagai batang cendawan. Biarkan simen kering 48 jam.

2. Untuk bentukkan bonjolan di bahagian atas cendawan. renyukkan surat khabar lama. Bentukkan surat khabar tersebut menjadi bulat dan gamkan di atas simen cendawan yang telah di tanggalkan dari acuan pinggan tadi.
3. Potong dawai jaring ,e,bentuk kondan letakkan di atas surat khabar tadi. Tutup dawai jaring berbntuk kon tadi dengan surat khabar dan gam kan dengan menggunkan gam art

4. Gulung surat khabar dan tampalkan pada bahagian botol untuk membentuk tekstur pada batang cendawan.
5. Dah kering sepenihnya surat khabar yang dilekatkan pada cendawan tadi. Tutup keseluruhan permukaan surat khabar tadi dengan simen mengikut kesesuaian ketebalan dan bairkan ekring

6. Apabila telah ekring sepenuhnya, Cat atau warnakan cendawan simen anda secara kreatif

Langsir merupakan aksesori pelengkap buat kediaman.Tanpa langsir, ruang akan tampak tidak sempurna dan mungkin seperti belum siap didekor.

Terdapat pelbagai jenis langsir yang ada dipasaran dengan variasi harga yang bergantung pada jenis fabrik dan saiz langsir. Salah satunya termasuklah langsir jenis “back tab”.

Tanpa berbelanja lebih, anda boleh cuba buat sendiri sahaja langsir ini untuk kediaman. Ianya amat ringkas dan mudah.

BAHAN-BAHAN YANG DIPERLUKAN

LANGKAH-LANGKAHNYA :

SUMBER : onlinefabricstore.com

Barang yang lama pun ada gunanya. Seperti yang dilakukan oleh Puan Mastura Mohd Yusoff, hobinya yang suka DIY dan Makeover barang-barang lama dan terpakai menjadi perhatian Impiana kali ini.

Baru-baru ini, Puan Mastura bekongsi cara untuk makeover 2 biji kerusi lama yang telah dibuang menjadi cleopatra sofa yang cantik. Nak tahu macam mana caranya, Jom kita tengok.

Assalamualaikum salam sejahtera sahabat semua. Sekali lagi jumpa 2 biji kerusi meja makan yang orang buang. Saya kutip dan jadikan sofa kayu ni. Cuma beli kain, spray clear dan span je. span tu, sy guna span tebal 8mm dan lapis kan 4 keping.

Di sini saya ada tunjuk kan step by step cara untuk membuat nya ya. Siapa-siapa yang ada kerusi meja makan yang dah tak elok tu, jangan ia dibuang. Boleh la buat sofa kayu ini.

1. Bersihkan kerusi dan buang alas tempat duduk kemudian potong kaki kerusi di bahagian hadapan seperti dalam gambar

2. Sambung kedua-dua biji kerusi dengan menggunakan kayu yang mempunyai lebar hampir sama dengan bingkai kerusi. Pakukan

3. Potong separuh bahagian penyandar. Pastikan ketinggian tempat potong tu sama. Kalau tak nak potong pun tak jadi masalah. Tapi sisi kerusi ini akan jadi lebih tinggi

4. Dah potong penyandar, kemas dan bentuk kan semula bahagian tersebut supaya lebih cantik dan menarik. Saya ambil dari bahagian bertanda ‘X’ sebagai ganti

5. Untuk alas tempat duduk, saya gunakan playwood tebal. Kemudian playwood tadi saya letakkan 4 keping span 8mm dan balut kan dengan kain.

6. Nak nampak lebih cantik saya buat lekuk-lekuk pada permukaan span dengan menggunakan skru dan tampalkan butang di atas skru tadi

Di dalam sesebuah unit kediaman, dinding tumpu atau lebih sering disebut feature wall merupakan antara elemen yang penting. Perhatian yang khusus perlu diberikan dalam menghasilkan sebuah dinding tumpu yang menarik dan bersesuaian dengan ruang. Ia berupaya menyempurnakan dekorasi ruang disamping dapat mewujudkan komunikasi visual yang indah antara ruang dalam kediaman.

Sebagai contoh, Jae Jung Suh telah memilih untuk berfikir diluar kotak dan menggunakan kreativitinya untuk menghasilkan sebuah feature wall yang amat berbeza dari kebiasaan. Dengan hanya menggunakan vinly dan hasilnya, menakjubkan! Susunan herringbone menjadi pilihan dan ia merupakan pilihan yang tepat untuk kediamannya.

Lama dah nak buat accent wall Herringbone pattern ni.. and suddenly miss CORONA came.. u know the deal kan..
Kalau nak guna real wood macam mahalkan.. so guna je vinyl flooring ni.. sis2 jangan ingat vinyl floor tok lantai ja tau hehehe.. tp nak patah ler pinggang Sbb buat sorang2 kan..
Kalau anda rasa kurang yakin untuk gunakan pelekat vinyl, boleh je improvise sikit, guna adhesive glue (gam flooring)

Menarik, bukan? Jadi buat anda yang masih tercari-cari idea nak buat apa dengan feature wall dirumah, boleh la cuba tip ini. Boleh buat sendiri, dan pastinya lebih jimat!


Trend Terkini, Pasu Tumpah Di Laman

Dalam menata hias tidak kira di dalam luar kediaman, sudah pasti anda akan cari kelainan. Baru-baru ini, tular di laman Facebook gaya dekorasi laman yang dipanggil “Pasu Tumpah”. Teknik gubahan pasu ini sebenarnya bukan lah sesuatu yang baru. Namun kini ia menarik perhatian apabila kehadirannya dilaman memberi suntikan berbeza dan unik.

Pelbagai jenis tanaman yang susai untuk digubah menjadi pasu tumpah ini. Namun, kebiasaanya tanaman jenis menjalar seperti Petunia menjadi pilihan. Berikut inspirasi pasu tumpah untuk rujukkan pembaca IMPIANA

Khamis, 14 Julai 2022, KUALA LUMPUR– Spritzer (“Syarikat”), pengeluar air botol terkemuka Malaysia, secara rasminya melancarkan botol ikonik baharu dengan gaya bergaya dan bertenaga yang diperbuat daripada pembungkusan kitar semula sepenuhnya yang diperbuat daripada bahan kitar semula.

Lengkungan botol yang anggun dan moden itu berbentuk seperti titisan air dan mempunyai cengkaman yang ergonomik. Skim warna pirus, gabungan biru dan hijau, mewakili kesucian alam semula jadi, ketenangan, ketenangan dan kedamaian, manakala logo korporat baharu diinspirasikan daripada kawasan tadahan air bersih Syarikat seluas 390 ekar di Taiping, Perak. Botol baharu yang dibuat dengan pembungkusan mampan membolehkan pengguna mengitar semula dan menggunakan semula pembungkusan, secara langsung mengurangkan pelepasan karbon.

“Spritzer sedang meningkatkan inisiatif kemampanan Syarikat, dan botol ikonik baharu itu memenuhi tujuan estetika moden serta menggalakkan pengguna untuk membawa kehidupan baharu kepada botol melalui kitar semula, melalui ‘Tujuan Baharu Rupa Baru,’ kata Encik Lim Seng Lee, Ketua Pegawai Eksekutif Kumpulan Spritzer. Nature mengilhamkan rupa baharu. Setiap elemen label mempunyai cerita, dan tujuan baharu itu diilhamkan oleh pembungkusan kitar semula sepenuhnya kami yang diperbuat daripada bahan kitar semula.”

“Spritzer terus melabur dalam aktiviti penyelidikan dan pembangunan untuk berkongsi penyelidikan mengenai manfaat kesihatan meminum air mineral semula jadi yang kaya dengan silika dengan pengguna,” tambah Lim. Kelebihannya termasuk bagaimana air mineral yang kaya dengan silika boleh meningkatkan sintesis kolagen dan membantu dalam penyingkiran aluminium daripada badan kita.”

Dengan penuh penghargaan, Spritzer telah menerima pelbagai anugerah dan anugerah selama ini, termasuk Anugerah Rasa Unggul Institut Rasa Antarabangsa dan Air Mineral Anugerah Rasa Berlian yang pertama di Malaysia. Penghormatan lain termasuk anugerah platinum Reader’s Digest Trusted Brands 2022 selama 21 tahun berturut-turut.

Tidak lupa juga, Ayda Jebat, penyanyi dan pelakon terkenal, serta pelakon Meerqeen turut menghadiri pelancaran tersebut.

Akhir sekali, Spritzer ingin mengucapkan terima kasih kepada para pelanggannya atas sokongan dan kesetiaan mereka yang berterusan, kerana mereka telah menjadi penggerak di sebalik usaha syarikat selama ini untuk memastikan bahawa air mineral semula jadinya adalah berkualiti tinggi dan untuk mencapai masa depan yang lebih baik dan lebih mampan.

Mesti ramai yang sudah berasa teruja untuk memulakan perjalanan pulang ke kampung untuk menyambut Hari Raya Aidilfitri yang bakal menjelang tidak lama lagi. Namun begitu, anda juga dinasihatkan untuk berhati-hati dalam berseronok.

Bukan apa, khuatir nanti jika sudah sampai di kampung baru teringat rumah tak dikunci rapi. Nanti mula lah rasa tak senang duduk beraya apabila kediaman yang ditinggalkan berada dalam keadaan yang tidak selamat.

Jadi, pastikan sebelum anda memulakan perjalanan pulang ke kampung halaman, pastikan anda telah lakukan 10 perkara ni:

1) Pastikan pintu dan tingkap rumah telah ditutup dan dikunci dengan baik supaya tidak mudah dipecah atau diumpil oleh penjenayah.

2) Pastikan alat keselamatan tambahan seperti rantai dengan ibu kunci (padlock) dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

3) Jika ada “auto timer” lampu. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi setiap hari.

4) Pastikan alat penggera dipasang dan berfungsi dengan baik jika ada.

5) Jangan biarkan binatang peliharaan kebuluran semasa bercuti.

6) Maklumkan kepada jiran yang tidak pulang ke kampung dan berikan nombor telefon yang mudah dihubungi dalam jangka masa semasa ketiadaan di rumah.

7) Pastikan tiada barangan kemas seperti emas, wang tunai, barang berharga dan sebagainya di dalam rumah atau disimpan di tempat yang selamat.

8) Hentikan langganan suratkhabar bagi mengelakkan penjenayah mengetahui rumah ditinggalkan kosong.

9) Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan di rumah.

10) Maklumkan kepada pegawai atau anggota bertugas di bilik gerakan polis apabila bercuti dengan menghubungi nombor telefon ibu pejabat polis berdekatan dengan tempat tinggal dan berikan maklumat seperti Nama, Alamat, Nombor telefon yang mudah dihubungi, Tarikh berlepas dan balik juga nombor dan jenis kenderaan yang ditinggalkan semasa cuti.

Kesan kekuningan pada tilam dan bantal yang disebabkan oleh air liur atau peluh ini boleh dikategorikan sebagai kotoran yang degil. Harga bagi sebuah tilam yang selesa dan tahan lama pula bukanlah murah. Ia boleh mencecah ribuan ringgit selari dengan teknologi masa kini. Jadi, tak mungkin lah hanya kerana tilam dah penuh ‘peta dunia’ anda nak buang kan? Siapa sanggup?

Tiadak perlu risau. Kali ini, IMPIANA nak kongsikan cara terbaik bagi menyingkirkan kotoran kuning serta bakteria dari tilam dan bantal anda tanpa perlu berbelanja banyak.

Anda hanya perlukan :

1 titis cecair pencuci pinggan
1 cawan Hydrogen Peroxide (Boleh didapati di farmasi)
3 sudu besar Baking Soda
1 botol spray yang kosong

Langkah-langkahnya :

1. Terlebih dahulu, bersihkan tilam/ bantal dari sebarang kotoran kasar yang terlihat seperti habuk.

2. Campurkan semua bahan tadi kedalam bekas dan kacau hingga sebati sebelum tuangkannya kedalam botol spray kosong tadi.

2. Sembur dan ratakan bancuhan tersebut pada tilam/ bantal. Kemudian biar ia larut dalam 5 hingga 10 minit.

3. Semburkan sekali lagi pada kesan yang degil. Ulang sehingga nampak perubahan pada tilam anda.

4. Setelah puas menyembur, jemur tilam tanpa perlu kena cahaya matahari secara terus.

5. Akhir sekali, gunakan vacuum atau berus untuk buang kotoran yang masih tertinggal.

Mudah je kan caranya. Tak perlu lah nak beli tilam baru. Selamat mencuba!


Apa Kandungan Baja AB Hingga Menyebabkan Tanaman Lebih Mudah Dan Cepat Membesar?

Baja AB mamang semua tahu akan kegunaanya. Ia adalah sejenis baja cecair yang digunakan kebiasaannya untuk tujuan tanaman secara fertigasi atau hidroponik oleh industri.

Namun akibat keberkesanan dan mudahnya menggunakan baja AB ni, kita yang berkebun secara hobi pun turut tidak lari menggunakannya. Yang paling menarik, ia bukan sekadar untuk kegunaan tanaman sayuran, malah nampaknya ada juga yang menggunakannya pada tanaman berbunga.

Tapi kenapa nama dia baja AB?

Wujudnya nama baja AB ini disebabkan oleh setiap satu baja mempunyai unsur yang berbeza. Dan setiap unsur tak boleh bercampur. Kalau dicampurkan ketika ia masih dalam bentuk butiran atau cecair pati, baja tadi akan kekurangan salah satu elemen penting yang diperlukan oleh tanaman. Kiranya baja tadi akan gagal fungsinya.

Adakah Baja AB ini adalah baja organik?

Jawapannya adalah tidak. Baja AB adalah terdiri daripada baja kimia namun ia tidak beracun seperti racun serangga perosak ya.

Apa kandungan baja AB?

Disebabkan kandungan baja yang berbeza, maka terhasillah warna nya ada yang biru, kuning, putih dan lain-lain.

Bagaimana cara bancuhan baja AB?

Baja AB ada yang dijual dalam bentuk butiran atau cecair. Kebiasaanya, dalam bentuk butiran ia perlu di larutkan untuk menjadi pati. Dari pati tadi baru lah dicampur bersama air mengikut nisbah tertentu untuk digunakan pada tanaman. Nak tahu cara dan teknik campuran tersebut, anda perlu bertanya kepada penjual terus. Sebab lain manufactured lain kaedahnya.

Tip pemberian baja fertigasi
1. Untuk mengelakkan pembaziran melalui larut lesap, beri lebih kerap dengan kadar yang kurang
2. Bagi banyak pada waktu pagi kerana pokok lebih aktif pada waktu pagi
3. Kepekatan baja adalah lebih rendah pada musim kering & sebaliknya tinggi pada musim lembab

Bagaimana menggunakan baja AB?

Selain penggunaan bagi tujuan fertigasi dan hidroponik, tanaman lain di perkarangan rumah pun boleh menggunakannya. Tak bermakna anda perlu membina sebuah sistem fertigasi atau hidroponik di rumah. tapi ada kaedah lain iaitu melalui siraman. Pati baja AB tadi perlu dilarutkan di dalam air. Gunalah besen atau baldi untuk membancuh.

Cara bancuh (cecair) :
# Anak pokok – 1ml A + 1ml B untuk 1 liter air.
# Pokok matang – 2ml A + 2ml B untuk 1 liter air.

Untuk siraman pada tanaman anda boleh melakukannya sekurang-kurangnya 2 minggu sekali. Tapi kalau ada kawasan atau batas yang baru dituai, sebelum tanaman lain disemai, sebaiknya anda siram dulu dengan air baja AB dan biarkan dalam tempoh 2 hari sebelum tanaman lain di semai. Baja tadi berupaya menyuburkan semula tanah dan membekalkan nutrient secukupnya untuk pertumbuhan tanaman

Kenapa perlu pilih baja AB?

1. Sebab baja diberi dalam bentuk mudah diambil oleh pokok
2. Baja boleh diberi tanpa pembaziran
3. Kecederaan pokok disebabkan baja boleh dielakkan
4. Menjimatkan

Rose Jepun, Bunga kembang sepuluh atau nama saintifiknya Portulaca adalah jenis tanaman yang menjalar dan paling mudah untuk dibiakkan. Tanaman yang mempunyai bentuk dan warna bunga yang pelbagai sentiasa menjadi pilihan. Selain tumbuh menjalar, ia juga sesuai untuk dijadikan sebagai tanaman gantung.

Sudah pasti ramai yang tidak tahu bahawa tanaman ini juga sesuai dijadikan bonzai. Nak tahu cara mudah untuk hasilkan bonzai ros jepun dari keratan batangnya, sila tonton video yang disediakan

Portulaca a Succulent type of flowering plant from the family Portulacaceae. Commonly known as Rose Moss / Table Rose/ 10'o clock plant. Let us try a DIY bonsai in this plant.. You will love this… Sure

Untuk kunjungan laman kali ini, kesempatan menjelajahi selatan tanah air menemukan team LAMAN degan pengasas grup Jom Tanam Pokok Bunga dan Decor2 Garden yang aktif di facebook. Jastan dan isterinya Yaya berkongsi minat dan cita rasa yang sama dalam mendekorasi keseluruhan rumah, di dalam mahupun di laman. Pasangan ini mempunyai alasan tersendiri untuk mereka mempunyai sebuah laman yang bertemakan English Country. Taman yang di tata rapi ini sebenarnya didedikasikan kepada isteri tercinta sebagai remedi penyembuh pengalaman pahitnya yang lalu.

Terpegun melihat kekemasan taman English Country, pasti ada cerita menarik yang boleh dikongsi oleh pasangan romantis ini bersama pembaca. Menyingkap kembali detik-detik awal membina taman, pemilik menjelaskan “Taman ini mula dibina ketika isteri saya baru selesai menjalani pembedahan penyakitnya. Saya tidak mahu isteri hanya duduk diam dan berada dalam kesakitan justeru aktiviti bertaman dilihat sebagai solusi pada waktu itu. Ternyata usaha saya menampakkan hasil apabila isteri mula kembali ceria dan sihat”.

Sumber inspirasi kami pada mulanya adalah daripada majalah-majalah landskap luar negara dan majalah LAMAN sendiri. Selain itu juga, saya kerap melayari laman web yang banyak berkongsi ilmu bertaman”. Sebelum mereka bentuk taman, pasangan ini telah melakukan beberapa kajian terutamanya dari segi penggunaan jenis tumbuhan dan konsep taman yang akan dipilih supaya segala hasrat yang tersirat dapat diterjemahkan dan direalisasikan untuk kepuasan bersama.

Menurut pemilik kebanyakan elemen yang digunakan di laman ini merupakan produk-produk dari barang terpakai. Ada antara barang-barang yang dimiliki merupakan pemberian sahabat dan saudara mara dan ada juga yang dibeli di kedai-kedai barang terpakai mahupun flea market. Bagi pemilik, setiap barangan terpakai yang dimiliki mempunyai kisahnya yang tersendiri serta tinggi nilai sentimentalnya. Justeru itu taman ini kelihatan hidup dan kaya dengan cerita dan sejarahnya tersendiri di setiap barang yang terdapat di laman ini. Kebanyakan barang terpakai yang diperoleh dijadikan sebagai bekas tanaman, pelbagai bentuk, warna dan saiz bekas menyerikan lagi outdoor living rumah teres end lot ini.

Menjawab dengan ramah dan mesra bila ditanyakan mengenai pemilihan hardscape yang terdapat di taman, pemilik menjelaskan “Saya lebih gemar mengumpul barang berasaskan metal kerana ia lebih kelihatan rustik terutama sekali apabila ia berkarat. Bagi saya lebih karat lebih unik di pandangan mata. Antara koleksi yang dimiliki termasuklah besen mandian pemberian rakan, pengukus, water can dan pelbagai lagi”.

Jika ada kelapangan, pemilik akan membina sendiri struktur-struktur kayu yang digunakan sebagai penyeri lamannya seperti papan tanda, pergola dan pelbagai lagi. Jarang sekali untuk pemilik membeli barang kelengkapan taman yang baru. Untuk mengundang si kelicap dan rakan merbahnya yang lain, pemilik telah membina sendiri bird bath dan bird house di satu sudut taman untuk memeriahkan lagi suasana laman. Jom kita jamu mata dengan taman hasil tangan pasangan suami isteri ini.

Rawat bena dengan rebusan cengkih. Memang banyak bahan dapur yang bermanfaat pada tanaman di kebun. Bagi yang mengamalkan konsep tanaman organik, cara ini yang paling tidak boleh diabaikan.

Hari tu dah macam putus asa dah dengan pokok cili padi ni kena serangan bena dan parasit yang jenis sedut bendalir pokok tu.
Terima kasih yang bagi petua air semburan rebusan bunga cengkih. Memang menjadi. Sekarang dah berbunga dan berbuah dah

Saya share cara saya buat

Saya ambil segenggam bunga cengkih. Kemudian rebus dengan 1liter air. Rebus dalam tempoh 15 minit ke 20 minit Lagi lama, lagi bagus. Biarkan air rebusan sejuk semalaman. Lepastu esok sembur. saya buat air rebusan ni waktu malam
Sembur lak permulaan 2 kali sehari pagi petang selepas siram pokok. Saya amalkan 2-3 hari berturut-turut je..
selepas itu saya buat seminggu sekali jer dalam 2minggu …ni dah sebulan tak buat dah…alhamdulillah ok…ingat next week nak buat lagi…

P/S sembur secara rata tau…atas bawah depan belakangyg ada bena tu sembur kan

Sebelum ni IMPIANA pernah kongsikan khasiat bayam brazil atau juga dikenali dengan nama bayam sissol. Antaranya awet muda, menguatkan tulang dan pelbagai lagi. Sayuran jenis salad ni, memang sangat mudah untuk ditanam dan cepat membiak. Tapi ada satu masalah yang memang boleh buat semua orang patah hati iaitu ancaman perosak.

Seperti sayuran berdaun lain, antara serangga yang kerap ancam bayam brazil ni adalah cabbage worm. Kehadirannya memang sukar dikesan kerana ia kecil, warna sama seperti daun dan tak tahu bila waktu serangga ni aktif. Kehadirannya mudah dikesan apabila kelihatan butiran kecil berwarna hitam pada permukaan daun.

BAHAN-BAHAN:
1 sudu kecil bunga cengkih
1 liter air

CARA-CARA:
Rebus semua bahan dengan api sedarhana sampai mendidih. Saringkan air rebusan setelah disejukkan.

Masuk kan air rebusan tadi ke dalam botol semburan. tak perlu tambah air dan semburkan pada keseluruhan tanaman terutamanya pada bahagian bawah daun sekurang-kurangnya 2-3 kali seminggu. Untuk lebih berkesan, boleh buat semburan setiap hari.


7 Cara Mudah Melegakan Kesan Gigitan Nyamuk Selepas Berkebun. Sesuai Untuk Bayi Juga

Balik berkebun atau menguruskan laman, kena gigit nyamuk itu memang sudah menjadi lumrah. Sebab itu, ramai lebih gemar mengenakan baju lengan panjang dan seluar track untuk berkebun. Sebenarnya bukan sekadar nak lindung dari matahari, tapi nak elak dari digigit nyamuk.

Dia punya gatal kalau satu das boleh layan lagi. Tapi kalau dah berdozen das nya, memang nak nagis rasa. Selain menggunakan krim yang dijual di kedai dan farmasi untuk melegakan gigitan nyamuk, anda boleh cuba 7 cara mudah ini. Sesuai juga diaplikasikan pada bayi.

1. Tuam Air Sejuk / Ais
Kadang-dakang, kesan gigitan nyamuk tak kelihatan tapi rasa gatal pada bahagian digigit. Kalau di sentuh guna kulit di belakang tangan akan rasa bahagian gatal tu sedikit panas.

Untuk atasi kesan gigitan nyamuk macam ni, rendamkan kain bersih di dalam air yang sejuk dan terapkan pada bahagian yang gatal. Atau boleh juga gunakan ketulan ais yang dibungkus di dalam tuala atau kain bersih. Kemudian tuam kan pada permukaan yang gatal tadi sampai lega dan hilang rasa gatal.

2. Gel Aloe Vera
Gel aloe vera yang sejuk dan bersifat anti-radang sangat sesuai untuk merawat kegatalan, menyembuhkan luka dan membantu hilangkan kesan gigitan nyamuk.Caranya, ambil satu tangkai lidah buaya (aloe vera) dan potongkan untuk mengeluarkan gelnya. Oleskan gel ini secara terus pada kesan gigitan nyamuk tersebut

Tapi anda perlu berhati-hati pada getahnya. Sebelum digunakan sebaiknya bilah Aloe vera atau lidah buaya tadi digantung atau didirikan untuk membuang getahnya. Takut ada yang alah pada getahya boleh menyebabkan masalah kulit yang lain pula.

3. Cuka Epal
Oleh kerana sifatnya yang berasid, cuka adalah salah satu bahan yang amat sesuai untuk mengurangkan kegatalan kerana ia boleh bertindak sebagai antiseptik. Rendamkan bebola kapas dan celupkan sedikit cuka epal yang dilarutkan dengan air suam. Kemudian, sapukan pada gigitan nyamuk tersebut.

4. Madu Asli
Sifatnya yang likat membantu mengurangkan sensasi dan melegakan rasa gatal dengan cepat. Selain itu, madu asli meningkatkan kelembapan kulit secara semulajadi agar dapat hilangkan bekas gigitan serangga yang sering bertukar kehitaman. Sapukan madu secara terus pada kulit dan kemudian bersihkan dengan air bersih setelah madu agak mengering. Untuk Bayi, sebaiknya dilakukan ketika tidur.

5. Bawang
Bawang putih dan bawang merah memiliki kandungan anti bakteria yang sangat efektif untuk mengubati luka, termasuklah kesan kemerahan akibat alergi atau gigitan nyamuk.Caranya mudah, belah bawang merah atau bawang putih, kemudian oleskan pada kulit selama beberapa saat. Jika tiada timbul reaksi, sapukan lagi selama beberapa minit di kawasan yang terkena gigitan tadi dan cuci semula dengan air bersih.

6. Kulit Pisang
Nampak pelik, bukan? Tapi inilah salah satu kegunaan kulit pisang yang ramai tak tahu. Menurut laman web kesihatan LiveStrong.com, kulit pisang ini juga mempunyai banyak kelebihan lain untuk mencantikkan kulit serta merawat kerengsaan.Gunakan kulit pisang segar, seeloknya yang baru dibuka. Bahagian dalamnya dipercayai mengandungi bahan anti-radang, melembapkan dan mengurangi rasa gatal.

Potongkan beberapa kulit pisang lalu tempelkan bahagian dalamnya pada bekas gigitan nyamuk. Gantikannya jika kulit pisang sudah kurang ‘sejuk’ atau mula berubah warna.

7. Kulit Kentang
Seperti pisang, anda juga boleh memanfaatkan kulit kentang kerana kentang mengandungi potasium dan vitamin C yang sesuai merawat masalah kulit. Caranya, kupas sebiji kentang dan gunakan bahagian dalam kulit kentang tersebut. Bilaskan semula dengan air bersih selepas beberapa minit.

Mempunyai sebuah laman yang cantik dan indah memberi terapautik. Tapi, bagaimana pula jika tanaman yang dibiakkan diserang serangga perosak? Sebaiknya, sudah pasti kita nak elak menggunakan pencegah serangga yang mengandungi bahan kimia. Pelbagai resepi pencegah serangga perosak yang pernah dikongsikan oleh Impiana. Kalai ni, Impiana nak kongsikan resepi pencegah serangga perosak paling mudah dan wangi yang dikongsikan Kebun Pertanian

Racun organik…100% berkesan. Try la…kulit limau yang masam tu jangan buang,saya guna limau jenis keci-kecil tu yang masam…kumpul dan letak dalam botol..masuk sikit air..pastikan air masak ye..jangan ada klorin…sebab saya pernah guna air ada klorin macam kurang berkesan ..peram lama2, bila dah keluar pati tu masuk sikit je dlm bekas dan campur air..nisbah dia 1 tudung botol pati bersamaan dengan 1000ml air..spray la pokok-pokok ..bena,kulat,karat daun,serangga perosak dll boleh hilang…100% organik..dan bagus utk bg nutrient pada pokok..

Kulit limau adalah bahan yang murah dan mesra alam. Limau manis mengandungi dua bahan utama yang berfungsi menyingkirkan serangga perosak. Ia termasuklah kandungan Limonene yang kebiasaanya terdapat dalam pencegah serangga komersial.

Siput, perosak tanaman diwaktu malam yang aktif. Jika di waktu pagi kelihatan tanaman anda berlubang atau bagi anak benih hilang terus daunnya, ini bermakna tanaamn anda diserang siput. Kebiasaanya tanaman jenis daun lembut seperti sawi, bayam dan salad menjadi habuan perosak ini.

Nak di tangkap atau musnahkan siput perosak ni di siang hari memang sukar, kerana ia akan bersembunyi di dalam tempat yang lembap dan sejuk terutamanya di bawah daunan kering dan tanah. Cara mudah adalah dengan menggunakan kulit limau

sedaiakan satu longgok kulit limau berhampiran tanaman dan biarkan semalaman. Periksa kulit limau tadi keesokkan paginya. Anda akan dapati banyak siput perosak akan berlindung dibawah longgokkan kulit limau tadi dan musnahkan segera. Lakukan kaedah ini beberapa kali untuk melindungi tanaman anda dari seranggan siput secara bio

Sedar atau tidak tindakan menyimpan biji benih dapat mengurangkan banyak kos untuk edible garden bagi jangka masa panjang. Cara ini juga dapat membantu anda untuk mengekalkan tanaman yang hidup subur di edible garden anda.

Tahukah anda nurseri bukanlah satu-satunya tempat yang anda boleh dapatkan biji benih tumbuhan kegemaran anda. Anda boleh membeli secara dalam talian. Kini, banyak laman web yang menjual biji benih yang terdiri daripada pelbagai jenis sayur-sayuran dan herba.

Tidak sukar untuk mendapatkan biji benih daripada sayur-sayuran, herba dan bunga. Namun, pertama sekali anda haruslah mengetahui kitaran hidup sesuatu tumbuhan itu.

Photosynthesis Bacteria (PSB) digunakan scara meluas dalam memastikan kejernihan air kolam bagi penternak-penternak ikan dan udang secara komersial. Sebenarnya, banyak lagi khasiat PSB ni terutamanya kepada tanaman. Antaranaya adalah seperti:

PSB boleh dihsilkan hanya dengan menggunkan 2 bahan mudah. Beriukut adalah resepi PSB dari page pekebun Thailand:

Bahan-bahan:

2 biji telur ayam segar
2 sudu the sos ikan
1.5 liter air tanpa chlorine (atau boleh gunakan air telaga atau air yang telah di takungkan 2 hari)

Cara-cara:
1. Kisar kedua-dua bahan termasuk kulit telur sehingga halus.

2. Ambil 1 sudu the bahan yang telah dikisar dan masukkan ke dalam 1.5 liter air tanpa chlorine
3. Letakkan botol di Kawasan panas. Goncangkan 2 kali sehari dan jemur selama 4 minggu. Kalua musim hujan, PSB tak menjadi

Cara guna:

Untuk tujuan siraman, campurkan 1 liter PSB bersama 20 liter air tanpa chlorine manakala untuk tujuan semburan, 1 liter PSB di campur bersama 200 liter air tanpa chlorine


Ini Cara Mudah Untuk Jahit Sendiri Langsir Guna Eyelet.

Masa ekonomi tak berapa nak baik ni, DIY adalah pilihan terbaik dalam berjimat. Tak kira laha apa pun benda dan perkara termasuklah buat perabut sendiri, baju sendiri, karpet sendiri dan sebagainya. Nak-nak menjelang raya ni, Bila ahli keluarga dah semakin membesar dan bertambah, lebih banyak peruntukkan yang perlu dipersiapkan. Jadi, selagi apa yang boleh di jimat, kita wajib jimat.

Antara persediaan raya yang boleh di jimatkan adalah langsir. Kalau nak beli langsir eyelet di kedai yang dah siap, mahu harganya makan beratus juga. Apa kata kita DIY je sendiri. Kalau pergi kedai-kedai kain, anda boleh nampak banyak je kain langsir yang berkualiti dan catik di jual pada harga bawah RM 10. Kalau rajin mencari dan beli mase sale, lagi murah anda boleh dapat. Kalau tak tahu berapa panjang kain yang perlu di beli dan apa barangan lain yang diperlukan untuk siapkan langsir raya, anda boleh tanya terus dekat orang kedai tu.

Cuma pastikan apa jenis tingkap anda, berapa keping daun tingkap dan kalau sliding door, kenalpasti berapa keping sliding door anda. Nanti pandai lah orang kedai tu potongkan. Lebih mudah, mintak tolong orang kedai tu potong siap-siap kain langsir untuk setiap tingkap. Balik tinggal jahit je.

Ukuran sebenar langsir + lipatan atas + kelim bawah.

Lipatan atas :
5 inci (1inci utk jahitan tape + 4 inci utk lipatan tape. ikut size tape, sy guna tape 4inci)

Kelim bawah :
4inci ++ (sy guna 8inci sbb sy buat lipatan 4inci 2kali. Blh jg ambil 5 inci mcm lipatan atas)

Contoh : 105 inci + 5 inci + 8 inci.
Total panjang/labuh kain diperlukan bersamaan 118 inci.

**utk yg buat cantuman kain (seperti contoh gambar). Jahit setiap 2 keping jadikan satu terlebih dahulu.

1. Jahit tape & lebihkan 1 inci pada kain.
2. Tape yg telah dijahit. Lipat ke dalam 2 kali. Tape diatas bersize 4inci.
3. Selepas lipat ke dalam 2 kali. Iron & jahit.
4. Untuk kelim bahagian tepi kiri dan kanan. Lipat ke dalam 2 kali 1inci. Iron dan jahit sehingga hujung kain.
5. Siap jahit tape & kelim tepi.
6. Utk kelim bahagian bwh. Lipat kelim 4inci, iron & jahit.
7. Jarak 1.5 inci dr kiri & kanan dan tandakan lubang. Satu keping kain bidang 60 bersamaan 8 lubang ring. (Sy guna 1.5 keping kain bidang 60 bersamaan 12 lubang ring)
8. Tandakan jarak yg sama bg setiap lubang & tebuk menggunakan gunting atau puncher.
9. Masukkan ring kedalam lubang dan tekap ring kedua2 belah.

DAH SIAP!

Jika awal kewujudan Gabion adalah untuk tujuan penyelesaian jurutera mengukuhkan lereng bukit, kini ia diolah menjadi sebahagian elem dekorasi sama ada di dalam mahupun di luar kediaman. Nilai arkitektural yang ditonjolkan oleh struktur gabion ini sangat menarik terutama nya jika anda pandai bermain dengan susunan batu dan jenis material yang memenuhinya.

Secara asasnya, anda perlu tahu cara untuk membina gabion terlebih dahulu.

Kebiasaannya, gabion akan dipenuhi dengan batuan seperti granit. Namun atas hasil kreativiti terdapat material lain juga yang digunakan untuk membina gabion seperti kaca, botol, kayu dan sebagainya.

Gabion amat suai untuk kediaman yang berkonsepkan minimalis dan industri. Reka bentuknya yang ringkas dan asli bukan sekadar menyerlahkan lagi karakter kediaman anda, malah memberi identiti tersendiri. Antara olahan gabion di laman adalaha;

Elemen Air

Pagar gabion

Kotak tanaman gabion

Bangku dan meja taman gabion

Rutin mencuci dan mengemas rumah sememangnya perlu dilakukan secara mingguan. Sekali culas, tugasan jadi berganda dan lebih membeban. Dalam mencucui dan mengemas kediaman sudah pasti keperluan lain perlu tersedia untuk memudahkan kerja. Sebab itu, ramai yang sanggup berhabis duit untuk membeli peralatan termasuklah berus, penyapu, sabun dan sebagainya yang mahal.

Hakikatnya, anda boleh jimat dengan hanya menggunakan bahan-bahan yang murah dan mudah. Berikut tip-tip mencuci dan mengemas rumah SUPER MUDAH dan MURAH dengan hanya menggunkan bahan dapur yang sangat membantu anda

ELAK HABUK MELAKAT PADA PERABOT

Lap perabot dengan semburan pelembut pakaian. Campurkan 1 bahagian pelembut pakaian ke dalam 10 bahagian air bersih dan letakkan di dalam botol semburan. Goncang perlahan jangan sampai berbuih dan sedia untuk digunakan. Pastikan semburan pada permukaan perabot kering sepenuhnya setiap kali digunakan

KILATKAN PERMUKAAN JUBIN

Tidak kiralah sama ada pada permukaan counter top atau lantai, untuk pastikan ia sentiasa kelihatan bersih dan berkilat mop kan dengan bancuhan air panas dan cuka

PENYEGAR UDARA TAHAN LAMA

Campurkan 1 bahagian cuka dan satu bahagian pelembut pakaian di dalam botol penyembur. Goncang dan semburkan pada fabrik di rumah seperti langsir dan sofa. Aroma wangi tahan lebih lama

PENYEGAR TANDAS

Campurkan 1 sudu kecil soda bikarbonat + 1 sudu kecil cuka + 1 cawan air di dalam botol semburan. Setiap kali selepas digunakan, semburkan campuran air ini di sekeliling tandas untuk menghilangkan aroma tidak menyenangkan yang tererangkap

WANGIKAN PETI SEJUK

Cuci peti sejuk seminggu sekali. Keluarkan semua bahan, dan bersihkan. Langkah terakhir, titiskan sedikit asen vanilla di atas kain bersih dan lap keseluruhan permukaan dalam peti sejuk. Tutup dan biarkan 30 minit sebelum masukkan semula barang untuk disimpan

HILANGKAN DAKI DAN KOTORAN DEGIL DALAM SINKI

Potong dua sebiji lemon dan sental permukaan sinki dengan lemon tersebut. Jika terdapat kotoran degil, campurkan jus lemon dengan garam menjadi pes. Sental kotoran yang degil tadi dengan menggunakan berus gigi dan pes lemon kemudian bilas sehingga bersih dengan air panas

Nak raya ni antara perhiasan rumah yang akan dibeli atau tukar adalah seperti karpet, langsir sarung kusyen dan sebagainya. Tapi dinding yang polos tu tak lengkap jika tiada dekor yang menceriakannya. Kebiasaanya, hiasan dinding yang akan dipilih adalah bingkai gambar. Untuk raya ni, Impiana nak bagi percuma wall art yang boleh anda print sendiri.

Terpulang kepada anda, sama ada nak guna frame biasa atau canvas frame. Yang penting, rekabentuk yang impiana bagi ni tengah jadi fenomena di luar negara. Dengan gabungan perkataan berunsurkan islam. wall art ni di reka berdasarkan konsep moden. Bila dinding rumah pun cantik, barulah #betulbetulraya

Bagi yang berminat, boleh lah muat turun dengan menekan perkataan berwarna biru disetiap gambar yang tertera

Susun ikut kreatif anda


Cara Bungkus Pokok Untuk Pos, 2 Minggu Boleh Tahan Dalam Kotak

Aktiviti berkebun kini kian mendapat sambutan sama ada untuk tujuan komersil mahupun sebagai hobi. Menjelang zaman teknologi ni, lagi seronok Impiana tengok masing-masing berkongsi ilmu berkebun di dalam media sosial. Dari situ, wujud lah group-group berkebun di dalam media sosial. Ada yang suka bertukar-tukar benih dan pokok. Ada pula yang pandai mengambil peluang dan kesempatan menjadikan pertanian ini sebagai perniagaan sambilan melalui penjualan tanaman secara dalam talian.

Bila dah jual secara dalam talian, sudah pasti cara penghantaran nya adalah melalui bungkusan kurier terutamanya bagi pembelian yang jauh. Tapi tanaman perlu dibungkus rapi tanpa merosakkan sebarang struktur pokok disamping mengurangkan stress tanaman. Khuatir nanti sampai pada pembeli pokoknya mati.

Jadi, bagaimana pembungkusan tanaman perlu dilakukan?

1. Pastikan siram pokok yang hendak dibungkus terlebih dahulu. Siram bagi lembap sahaja, bukan basah kuyup. Kemudian letakkan kapas di bahagian atas permukaan medium sehingga betul-betul tertutup. Ia bertujuan mengekalkan kelembapan di dalam medium disamping mengelak ia dari keluar dari pasu atau bertaburan

2. Ambil plastik bag atau plastik pembalut dan balut kemas keseluruhan bahagian medium dan pasu. Jika perlu gunakan pita pelekat. Lebih mudah guna plastik pembalut

3. Balut tanaman dengan kertas tebal seperti kad manila yang di lapiskan bersama kertas minyak. Teknik ini mampu melindungi ranting dan daun tanaman di samping dapat mengelak tanaman dari terkena suhu yang melampau ketika proses penghantaran

4. Labelkan setiap tanaman untuk memudahkan pembeli

5. Balut pokok atau tanaman yang telah siap tadi dengan bubble wrap atau foam bagi mengelak ia bergerak dan tidak mudah bergoyang apabila dihentak.

6. Sediakan kotak yang muat-muat je saiz bungkusan bubble wrap tadi dan tanaman anda sedia untuk di hantar.

Tanaman yang dihantar dengan teknik pembungkusan ini mampu bertahan lebih 2 minggu di dalam kotak. Ia juga sesuai untuk semua jenis tanaman sama ada yang tidak mempunyai medium mahupun tidak

Sumber: https://garden.org

Kantan atau bunga kantan adalah tanaman dari keluarga halia. Bunga kantan digunakan sebagai penyedap dan penaik aroma masakan yang banyak digunakan oleh masyarakat melayu. Pokok kantan ni kalau tak di jaga dan di selenggara, memang kedekut untuk berbunga. Sebab itu, bunga kantan mempunyai harga yang tinggi di pasaran. Harga sekuntum bunga kantan boleh mencapai harga RM3-4. Jika anda mempunyai ruang tanah yang tak berapa besar, dan berdekatan dengan saliran air, ini antara tanaman yang sesuai untuk di tanam.

Kaedah penanaman

Pokok kantan ideal hidup di tanah jenis sedikit berpasir yang teduh dan lembap. Sebab itu, jika anda perasan habitat pokok kantan kebiasaanya berhampiran sungai atau kawasan berair yang terlindung dengan pokok.

Sebelum kantan di tanam, pastikan lokasi berpotensi yang dipilih telah dibersihkan, digembur, diberi baja dan disembur dengan racun rumpai. Sebaiknya, gunkan baja kompos yang telah digaulkan dengan medium tanaman dan tambak kawasan yang telah dibersihkan tadi setinggi 20cm tinggi. Apabila batas siap, barulah rizom kantan boleh semai.

Selesai semai, tutup batas dengan daun-dun kering dan lakukan siraman. Ia bertujuan mengekalkan kelembapan tanah untuk tempoh yang lama. Kalau terlalu kering, tunas baru akan lambat bercambah.

Siraman

Pastikan medium tanaman sentiasa lembap. Sebaiknya, siraman dilakukan secara siraman. Air paling banyak diperlukan di awal tumbesaran tanaman yang baru di semai. Namun, jangan sampai air bertakung. Ia akan menyebabkan rizom membusuk.

Pembajaan

Apabila tanaman telah berusia 16 minggu barulah pembajaan boleh dilakukan. Untuk pembajaan pertama, gunakan tinja ayam yang digaul dengan medium tanaman dan ditabur disekitar batas. Anda perlukan lebih kurang 50gm hingga 1 kg tinja ayam untuk setiap batas.

Apabila mencecah usia 5-9 bulan, baja NPK 12:12:7 juga boleh digunkan. Kaedahnya sama, gaulkan baja NPK dengan medium tanaman pada kadar 30:70:100g serumpun. Selepas 6 bulan, taburkan kapur pertanian di sekeliling rumpun sebanyak 200g. Jika terdapat daun yang kering dan menguning, ia perlu segera dibuang bagi menggalakkan penghasilan sulur baru

Semaian

Pada minggu ke-38 hingga 42, kantan akan mula berbunga. Tunggu sehingga batang bunga mencapai ketinggian 30cm untuk tempoh penuaian. Tuai batang bunga kantan sampai ke dasar tanah. Jika hanya potong bahagian bunga nya sahaja dan ada sisa batang, kudup baru akan lambat tumbuh

PILIH PASU YANG BERSESUAIAN UNTUK POKOK

Terdapat pelbagai pilihan gaya, bentuk, saiz dan warna pasu di pasaran. Namun untuk pasu yang bakal digunakan untuk menanam pokok perlulah bersesuaian dengan persekitaran dan mengikut kondisi pokok. Oleh itu, kenal pasti ukuran matang pokok serta saiz ruang yang akan diletakkan pasu tersebut. Ini penting untuk memastikan pasu yang dipilih mampu menampung saiz pokok dan ruang yang disediakan adalah mencukupi. Pasu yang telah dipilih haruslah lebih lebar dari saiz root ball pokok semasa membelinya supaya akar mudah bergerak dan dalam masa yang sama pokok yang ditanam cepat stabil dan matang.

MEDIUM TANAMAN (TANAH)

Medium tanaman atau tanah merupakan faktor utama yang akan menentukan kualiti perkembangan pokok yang ditanam. Medium yang digunakan perlulah mempunyai struktur saliran dan udara yang baik serta mampu mengekalkan kelembapan. Anda tidak digalakkan untuk menggunakan tanah yang diambil di sekitar laman untuk dijadikan sebagai medium tanaman berpasu. Dikhuatiri tanah tersebut tidak mempunyai struktur udara dan saliran yang baik hingga boleh menyebabkan air bertakung dan akan mengancam pokok. Di samping itu juga, ia mengandungi kandungan benih rumpai dan serangga yang tinggi.

Terdapat pelbagai jenis dan jenama tanah kompos siap proses di pasaran. Kenal pasti keperluan nutrien pokok dan semak kandungan bahan yang digunakan untuk menghasilkan medium pada pembungkus. Penjagaan pokok yang ditanam di dalam pasu dengan terus di atas tanah amat berbeza. Medium tanaman berpasu lebih cepat untuk menjadi kering. Oleh itu, ia memerlukan penyiraman yang kerap untuk memastikan tanahnya kekal lembap dan subur untuk membekalkan keperluan nutrien optimum pada pokok. Selain itu juga, pembajaan berkala perlu dilakukan sekurang-kurangnya 2 minggu sekali.

PEMBAJAAN DAN PENYIRAMAN

Untuk pokok jenis berbuah dan berbunga, pembajaan berkala perlu dilakukan untuk memastikan pokok yang ditanam produktif. Pembajaan perlu dilakukan 2 minggu sekali atau sekurang-kurangnya sekali setiap bulan. Anda digalakkan untuk menggunakan baja dari jenis slow-release seperti osmocote kerana ia membantu membekalkan keperluan makanan secara perlahan-lahan dalam satu tempoh masa yang lama. Periksa label dan kandungan bahan yang terdapat di dalam baja untuk memastikan food plant yang dibeli mengikut keperluan pokok.

Pastikan tanah mempunyai struktur saliran yang baik untuk mengelakkan dari berlakunya water log (air bertakung). Waktu yang sesuai untuk melakukan penyiraman adalah apabila medium kelihatan kering. Bagaimana untuk memastikannya? Periksa permukaan tanah, jika teksturnya peroi dan kering itu adalah masa yang ideal untuk melakukan penyiraman. Lakukan penyiraman terus pada permukaan tanah untuk memastikan medium mendapat keperluan air sepenuhnya.

Penyiraman perlu dikurangkan untuk pokok jenis berbuah kerana ia akan menyebabkan buah yang dihasilkan kurang manis. Begitu juga untuk jenis pokok yang berbunga. Ia akan menjadi salah satu faktor menyebabkan bunga tidak boleh bertahan lama dan ada kalanya akan mula gugur di peringkat putik.

PEMANGKASAN POKOK DAN AKAR

Pemangkasan pokok dapat membantu mengawal saiz dan bentuk pokok yang dikehendaki. Di samping itu juga, ia dapat membantu mempertingkatkan produktiviti pokok tersebut. Waktu ideal untuk melakukan pemangkasan adalah selepas pokok habis berbunga atau berbuah. Namun untuk tumbuhan jenis foliage, pemangkasan dilakukan jika perlu sahaja terutamanya untuk mengawal saiz pokok.

Selain dari itu, waktu ideal untuk melakukan pemangkasan adalah selepas proses pemasuan semula (repotting) dilakukan. Ia perlu untuk memastikan pokok stabil dalam kadar segera dan mengurangkan risiko pokok mati selepas pemasuan semula dilakukan. Ketika melakukan pemasuan semula (repotting), buang 1 sehingga 2 inci akar yang terdapat di sekeliling root ball secara vertikal tanpa merosakkan akar tunjang dengan menggunakan trowel yang tajam. Ia bertujuan untuk memberi ruang kepada akar baru berkembang.

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok